hotchpotch/miracl-hf-unified huggingface dataset:
ฟรานเชสโคที่ 2 กอนซากา มาควิสแห่งมานตัว
ฟรานเชสโคที่ 2 กอนซากา มาควิสแห่งมานตัว หรือ ฟรานเชสโคที่ 2 กอนซากา หรือ 'ที่ 4' () (10 สิงหาคม ค.ศ. 1466 - 29 มีนาคม ค.ศ. 1519) ฟรานเชสโคที่ 2 กอนซากาเป็นประมุขผู้ปกครองมานตัว ตั้งแต่ปี ค.ศ. 1484 จนกระทั่งเสียชีวิตในปี ค.ศ. 1466
ฟรานเชสโคเป็นบุตรของเฟเดริโคที่ 1 กอนซากา มีอาชีพเป็นทหารรับจ้างที่ทำงานเป็นแม่ทัพของเวนิส ระหว่าง ค.ศ. 1489 จนถึง ค.ศ. 1498 และเป็นผู้นำกองทัพของสหพันธ์เวนิสในยุทธการฟอร์โนโว ซึ่งเป็นยุทธการที่นำชัยชนะมาสู่สหพันธ์เวนิสและทำให้พระเจ้าชาร์ลส์ที่ 8 แห่งฝรั่งเศสต้องยุติการรุกรานอิตาลี และถอยทัพกลับไปฝรั่งเศสในปี ค.ศ. 1498
เจ้าหญิงเฟือง มาย
เจ้าหญิงเฟือง มาย ดัชเชสม่ายแห่งแอดดิสอาบาบา () ประสูติเมื่อวันที่ 1 สิงหาคม ค.ศ. 1937 ที่เมืองด่าหลัต ประเทศเวียดนาม เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม กับสมเด็จพระจักรพรรดินีนาม เฟือง แห่งเวียดนาม พระมเหสีองค์แรก
ในปี ค.ศ. 1947 สมเด็จพระจักรพรรดินีนาม เฟือง ได้เสด็จออกจากเวียดนามพร้อมพระโอรส-ธิดา มาที่ Château Thorens นอกเมืองกาน ประเทศฝรั่งเศส โดยได้ทรงศึกษาต่อในประเทศฝรั่งเศส และไม่เคยเสด็จกลับประเทศเวียดนามอีกเลย
ในวันที่ 5 สิงหาคม ค.ศ. 1971 เจ้าหญิงเฟือง มาย ได้อภิเษกสมรสกับปีเอโตร บาโดลโย ดยุกที่ 2 แห่งแอดดิสอาบาบา และมาร์ควิสแห่งซาโบตีโน (Pietro Badoglio, 2nd Duke of Addis Abeba and Marquess of Sabotino) มีบุตร-ธิดาด้วยกัน 2 คนคือ
ฟรานเชสโคที่ 2 สฟอร์ซา
ฟรานเชสโคที่ 2 สฟอร์ซา หรือ ฟรานเชสโค มาเรีย สฟอร์ซา () (4 กุมภาพันธ์ ค.ศ. 1495 - 24 ตุลาคม ค.ศ. 1535) ฟรานเชสโคที่ 2 สฟอร์ซาเป็นดยุกแห่งมิลานตั้งแต่ปี ค.ศ. 1521 จนกระทั่งเสียชีวิตในปี ค.ศ. 1535 ฟรานเชสโคเกิดเมื่อวันที่ 4 กุมภาพันธ์ ค.ศ. 1495 เป็นบุตรของลุโดวิโค สฟอร์ซาและเบียทริเช เดสเต เมื่อลุโดวิโคถูกขับออกจากมิลานระหว่างสงครามอิตาลี ลุโดวิโคก็นำฟรานเชสโคไปยังราชสำนักของสมเด็จพระจักรพรรดิแม็กซิมิเลียนที่ 1 แห่งโรมันอันศักดิ์สิทธิ์ด้วย (แม็กซิมิเลียนสมรสกับบิอังคา มาเรีย สฟอร์ซาผู้เป็นลูกพี่ลูกน้องกับลุโดวิโค) ฟรานเชสโคถูกส่งให้ไปมีอาชีพทางศาสนา ส่วนลุโดวิโคถูกจำขังและถูกสังหารในปี ค.ศ. 1508 เมื่อสมเด็จพระจักรพรรดิคาร์ลที่ 5 ตีมิลานคืนมาได้จากฝรั่งเศสในปี ค.ศ. 1525 พระองค์ก็ทรงแต่งตั้งให้ฟรานเชสโคเป็นดยุกแห่งมิลาน ซึ่งเป็นสฟอร์ซาคนสุดท้ายที่ดำรงตำแหน่งนี้
ฟรานเชสโคกลับมายังมิลานที่อยู่ในสภาพอันเสื่อมโทรมหลังจากที่ต้องผจญกับสงครามอยู่ยี่สิบปี มาฟื้นฟูเศรษฐกิจและวัฒนธรรมของมิลานขึ้นมาใหม่ ในปี ค.ศ. 1526 ฟรานเชสโคเข้าร่วมในสหพันธ์ศักดิ์สิทธิ์ที่สองกับพระเจ้าฟรองซัวส์ที่ 1 แห่งฝรั่งเศส, สมเด็จพระสันตะปาปาคลีเมนต์ที่ 7 และ สาธารณรัฐฟลอเรนซ์ และถูกล้อมที่วังสฟอร์เซสโค (Castello Sforzesco)
ฟรานเชสโคสมรสกับคริสตีนาแห่งเดนมาร์กพระราชธิดาในพระเจ้าคริสเตียนที่ 2 แห่งเดนมาร์ก และ อิสซาเบลลาแห่งเบอร์กันดีเมื่อวันที่ 4 พฤษภาคม ค.ศ. 1534
ฟรานเชสโคต่อสู้ในยุทธการบิโคชา (Battle of Bicocca) และเข้าร่วมในสหพันธ์คอนญัคในการต่อต้านสมเด็จพระจักรพรรดิคาร์ลที่ 5 การเสียชีวิตในปีของฟรานเชสโคในปี ค.ศ. 1535 โดยไม่มีทายาทนำไปสู่สงครามอิตาลี (ค.ศ. 1536-1538) น้องต่างมารดาของฟรานเชสโคจิโอวานนิ เพาโลที่ 1 สฟอร์ซาครองมิลานอยู่ชั่วระยะหนึ่งก่อนที่จะมาเสียชีวิตอย่างลึกลับในปีเดียวกัน
เจ้าหญิงเฟือง เลียน
เจ้าหญิงเฟือง เลียน แห่งเวียดนาม () ประสูติเมื่อวันที่ 3 พฤศจิกายน ค.ศ. 1938 เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม และสมเด็จพระจักรพรรดินีนาม เฟือง แห่งเวียดนาม พระมเหสีองค์แรก
ในปี ค.ศ. 1962 เจ้าหญิงเฟือง เลียนได้สมรสกับนายธนาคารชื่อแบร์นาร์ มอริส ซูแล็ง (Bernard Maurice Soulain) ในเมืองคอบิกยัก (Chabrignac) ประเทศฝรั่งเศส มีพระธิดา 2 คน ได้แก่ วาเลรี ซูแล็ง (Valérie Soulain, เกิด 20 กรกฎาคม ค.ศ. 1963) และการอลีน ซูแล็ง (Caroline Soulain, 20 มีนาคม ค.ศ. 1966)
โพสต์ร็อก
โพสต์ร็อก () เป็นแนวเพลงของเอ็กซ์เพอร์ริเมนทัลร็อก ซึ่งมีลักษณะในการใช้เครื่องดนตรีร็อกเป็นหลักในการสร้างสีสันของเสียงและเนื้อเสียงมากกว่าที่เน้นเล่นกีตาร์คอร์ดและริฟฟ์ วงโพสต์ร็อกมักจะใช้เครื่องดนตรีร็อกร่วมกับอิเล็กทรอนิกส์ และมักจะทำเพลงบรรเลง แม้ว่ารากฐานจะมาจากยุคเพลงอินดี้หรือใต้ดินในช่วงปลายทศวรรษที่ 1980 และต้นทศวรรษ ที่ 1990 โพสต์ร็อกมีลักษณะคล้ายกับอินดี้ร็อกร่วมสมัย ซึ่งได้ห่างจากดนตรีร็อกทั่วไป องค์ประกอบที่ยืมมาจากแนวดนตรีอื่น เช่น ดนตรีแอมเบียนต์ เคราต์ร็อก ไอดีเอ็ม แจ๊ส มัลลิสม์คลาสสิกและดั๊บเร็กเก
ไอดีบีโนน
ไอดีบีโนน (Idebenone) เป็นสารประกอบอินทรีย์ในตระกูลควิโนน ถูกนำมาใช้ในการโฆษณาว่าเป็นสารอนุพันธุ์ที่พัฒนามาจาก สารโคเอนไซม์ คิวเทน (Coenzyme Q - CoQ)
ผู้ผลิตกล่าวอ้างว่า ไอดีบีโนนมีคุณสมบัติต้านอนุมูลอิสระ ช่วยลดและชะลอริ้วรอยแห่งวัยและให้พลังงานระดับเซลล์ มีประสิทธิภาพสูงกว่าวิตามินซี ,โคเอนไซม์ คิวเทน และกรดอัลฟาไลโปอิก (Alpha Lipoic Acid) จนได้รับการขนานนามว่าเป็น Super–Antioxidants
คุณสมบัติของ Idebenone
พระเจ้าเฟลิเปที่ 1 แห่งกัสติยา
พระเจ้าเฟลิเปที่ 1 แห่งกัสติยา (; ; ; , ) (22 กรกฎาคม ค.ศ. 1478 - 25 กันยายน ค.ศ. 1506) ฟิลิปผู้ได้รับพระฉายาว่า "ฟิลิปผู้ทรงโฉม" เป็นพระราชโอรสในสมเด็จพระจักรพรรดิแม็กซิมิเลียนที่ 1 แห่งโรมันอันศักดิ์สิทธิ์ และ แมรีแห่งเบอร์กันดี พระองค์ทรงได้รับดินแดนส่วนใหญ่ของดัชชีแห่งเบอร์กันดี และเนเธอร์แลนด์ของเบอร์กันดี (ในพระนาม "ฟิลิปที่ 4 แห่งเบอร์กันดี") จากพระราชมารดา และทรงได้ครองราชอาณาจักรกัสติยาอยู่ชั่วระยะหนึ่งเมื่อทรงเสกสมรสกับโจแอนนาแห่งกัสติยา ฟิลิปทรงเป็นราชตระกูลฮาพส์บวร์คพระองค์แรกที่ได้ครองสเปน และผู้ครองสเปนต่อมาทรงรู้จักพระองค์ในพระนามว่า "พระเจ้าเฟลิเปที่ 1 แห่งสเปน" แต่ฟิลิปไม่ทรงได้รับดินแดนอื่น ๆ ของพระราชบิดาหรือได้เป็นสมเด็จพระจักรพรรดิแห่งจักรวรรดิโรมันอันศักดิ์สิทธิ์ เพราะเสด็จสวรรคตเสียก่อน
ลูโดวีโก สฟอร์ซา
ลุโดวิโค สฟอร์ซา () (27 กรกฎาคม ค.ศ. 1452 - 27 พฤษภาคม ค.ศ. 1508) ลุโดวิโค สฟอร์ซามีบรรดาศักดิ์เป็นดยุกแห่งมิลานของตระกูลสฟอร์ซา ลุโดวิโคเป็นบุตรคนที่สองของฟรานเชสโค สฟอร์ซา และเป็นบิดาของฟรานเชสโคที่ 2 สฟอร์ซา
ดยุกแห่งแบร์รี
ดยุกแห่งแบร์รี (, ) เป็นบรรดาศักดิ์ขุนนางของฝรั่งเศสที่มอบให้แก่พระราชวงศ์ชั้นรอง แบร์รีที่เป็นที่ตั้งของดัชชีในปัจจุบันประกอบด้วยจังหวัดแชร์, แองดร์ และ บางส่วนของเวียนน์ การก่อตั้งครั้งแรกเป็นการก่อตั้งสำหรับจอห์นผู้เป็นพระราชโอรสองค์ที่สามของพระเจ้าจอห์นที่ 2 แห่งฝรั่งเศสในปี ค.ศ. 1360
ดยุกแห่งบูร์บง
ดยุกแห่งบูร์บอง (, ) เป็นบรรดาศักดิ์ขุนนางของฝรั่งเศสที่ก่อตั้งเป็นครั้งแรกในครึ่งแรกของคริสต์ศตวรรษที่ 14 สำหรับบุตรชายคนโตของโรเบิร์ต เคานท์แห่งแคลร์มงต์และเบียทริซแห่งเบอร์กันดีผู้เป็นทายาทของลอร์ดแห่งบูร์บอง ในปี ค.ศ. 1416 เมื่อจอห์นแห่งวาลัวส์ ดยุกแห่งบูร์บองเสียชีวิตลง ดยุกแห่งบูร์บองต่อมาก็เป็นดยุกแห่งโอแวร์ญด้วย
แม้ว่าสายดยุกแห่งบูร์บองจะมาสิ้นสุดลงในปี ค.ศ. 1527 แต่ดยุกแห่งบูร์บองก็เป็นต้นตอของราชวงศ์บูร์บองที่กลายมาเป็นพระมหากษัตริย์ฝรั่งเศสและสเปนต่อมา หลังจาก ค.ศ. 1527 ดยุกแห่งบูร์บองก็เป็นบรรดาศักดิ์ที่มอบให้แก่เจ้าชายแห่งคองเด (Princes of Condé) และบุตรชายของพระราชวงศ์ฝรั่งเศส
ดรีมทีม (อัลบั้ม)
ดรีมทีม () คือ สตูดิโออัลบั้ม จากค่ายเพลง ทรูแฟนเทเชีย เป็นการรวมตัวอย่างเป็นทางการของ 23 นักล่าฝัน รายการ ทรู อะคาเดมี่ แฟนเทเชีย ซีซั่นที่ 1 และ ทรู อะคาเดมี่ แฟนเทเชีย ซีซั่นที่ 2 หลังจากได้เปิดตัวร่วมกันครั้งแรกในคอนเสิร์ต "The Battle of Dreams" ณ อิมแพคอารีน่า เมืองทองธานี เมื่อวันที่ 6-7 เมษายน พ.ศ. 2549 ออกวางจำหน่่ายทั้วประเทศ เมื่อวันที่ 14 กรกฎาคม พ.ศ. 2549 และ ได้มีคอนเสิร์ตอย่างเป็นทางการ มีชื่อว่า "AF Dream Team Concert" ร่วมกับ คลื่น 103.5 เอฟเอ็ม วัน เมื่อวันที่ 27 สิงหาคม พ.ศ. 2549 ณ รอยัลพารากอนฮอลล์
ฟุตบอลชายทีมชาติสหรัฐ
ฟุตบอลชายทีมชาติสหรัฐ () เป็นทีมฟุตบอลตัวแทนของสหรัฐในการการแข่งขันฟุตบอลระดับชาติ ควบคุมโดยสหพันธ์ฟุตบอลสหรัฐ โดยเป็นทีมชาติในภูมิภาคคอนคาแคฟ
ทีมชาติสหรัฐเคยลงแข่งขันในฟุตบอลโลกทั้งหมด 10 สมัย โดยเป็นเจ้าภาพในฟุตบอลโลก 1994 นอกจากนี้ยังลงแข่งขันในรายการคอนเฟเดอเรชันส์คัพ, คอนคาแคฟ โกลด์คัพ และเป็นทีมชาติรับเชิญในการแข่งขันโคปาอเมริกา โดยผลงานที่ดีที่สุดของทีมชาติสหรัฐคือการคว้าอันดับ 3 ในฟุตบอลโลก 1930 ที่ประเทศอุรุกวัย ซึ่งถือได้ว่าเป็นผลงานที่ดีที่สุดในฟุตบอลโลกของทีมที่ไม่ได้มาจากทวีปยุโรปและอเมริกาใต้จวบจนปัจจุบัน
แม้ว่าฟุตบอลจะเป็นกีฬาที่ได้รับความนิยมน้อยเทียบกับกีฬาประเภทอื่น ทีมชาติสหรัฐได้อันดับโลกฟีฟ่าที่ 32 ของโลก และอันดับหนึ่งของภูมิภาค
ผลงานของทีมสหรัฐได้อันดับสูงสุดคืออันดับที่สามในฟุตบอลโลก 1930 ในการแข่งขันโอลิมปิก ได้หนึ่งเหรียญเงินและหนึ่งเหรียญทองแดง สำหรับในระดับภูมิภาคทีมอเมริกาได้ชนะเลิศโกลด์คัพมาแล้ว 5 ครั้ง
23 ผู้เล่นที่ใช้ในการแข่งขันฟุตบอลโลก 2018 รอบคัดเลือกโซนคอนคาแคฟ รอบ 4 กับทีมชาติเซนต์วินเซนต์และเกรนาดีนส์ และทีมชาติตรินิแดดและโตเบโก
บียอนเซ่คาราโอเกะฮิตส์, วอล.1
บียอนเซ่คาราโอเกะฮิตส์, วอล.1 () คืออัลบั้มคาราโอเกะ อีพี โดยบียอนเซ่ โนวส์ อัลบั้มนี้ได้รวบรวมฉบับคาราโอเกะของเพลงจากอัลบั้ม "บี'เดย์ ฉบับดีลักซ์" และเพลงจากอีพี"อีรีเอ็มปลาซาเบล" ของเธอ วางจำหน่ายเมื่อวันที่ 11 มีนาคม พ.ศ. 2551 โดยโซนี่ บีเอ็มจี มิวสิก เอนเอตร์เทนเมนต์ ในร้านค้าดิจิตอลเช่น ไอทูนส์
ยูเรน (สตรีทไฟท์เตอร์)
ยูเรน (; ) เป็นตัวละครจากเกมสตรีทไฟท์เตอร์ ปรากฏตัวครั้งแรกในเกมสตรีทไฟท์เตอร์ III 2nd อิมแพค เขามีรูปร่างที่เหมือนกันกับพี่ชายของเขาที่มีชื่อว่ากิลล์ โดยสวมชุดแบบนักกีฬาโอลิมปิกของกรีกสมัยโบราณซึ่งเป็นการนุ่งผ้าสีขาวเพียงชิ้นเดียว แม้ว่าเขาจะมีผิวพรรณแบบมนุษย์และสวมชุดนักธุรกิจก่อนต่อสู้กับฝ่ายตรงข้ามในแต่ละรายดังที่ปรากฏในสตรีทไฟท์เตอร์ III แต่เสื้อดังกล่าวจะฉีกขาดออกและผิวกายเปลี่ยนเป็นสีสัมฤทธิ์ รวมทั้งผมของเขาจะเปลี่ยนจากสีทองเป็นสีโลหะก่อนที่จะทำการต่อสู้ดังกล่าว และยูเรนมีท่าไม้ตายซูเปอร์คอมโบคือ "อีจีส รีเฟล็คเตอร์" ให้เสียงพากย์โดย ยูจิ อูเอดะ นอกจากนี้ ยูเรน ยังเป็นตัวละครหลักในแคปคอมไฟท์ติ้งแจมด้วยเช่นกัน
ยูเรน เป็นน้องชายคนรองของกิลล์ ซึ่งมีความต้องการที่จะเป็นผู้นำขององค์การที่พี่ชายตนปกครองอยู่ เมื่อเขาประสบกับความสำเร็จในช่วงท้ายสุด เขาก็ได้รู้ว่ายังมีคนที่เป็นจักรพรรดิอยู่ในตำแหน่งที่เหนือกว่าเขา ซึ่งก็คือกิลล์ที่เป็นพี่ชายของเขาเอง จนถึงบัดนี้ยูเรนก็ยังคงมีความต้องการที่จะล้มล้างกิลล์ลงด้วยการสร้างกองทัพของตนเองรวมถึงโครงการที่มีชื่อว่า จี-โปรเจ็กต์ เขายังได้ทำการลักพาตัวชุนลีเพื่อนำมาไว้ดูเล่น
ไม่มีผู้ใดทราบถึงความเป็นไปของยูเรนภายหลังจากการแข่งขันเวิลด์วอร์ริเออร์ครั้งที่สาม ในภาค 3rd สไตรค์ ได้เปิดเผยว่าเขาขึ้นสู่ความเป็นผู้นำแห่งอิลูมินาติแทนกิลล์และเขาได้ทำลายศูนย์เก็บรักษาร่างบรรพบุรุษลง รวมทั้งร่างของกิลล์เอง แต่การละเมิดหลักแห่งคุณธรรมนี้ยังคงเป็นปริศนา ก่อนที่จะเขามาปรากฏตัวอีกครั้งในศึกแคปคอมไฟท์ติ้งแจม ซึ่งในท้ายที่สุด เขาได้สร้างกองทัพสิบสองหน่วยที่มีการเปลี่ยนแปลงรูปแบบตลอดเวลาตามความต้องการของเขาเอง ในขณะที่กิลล์ประสบกับความล้มเหลวในการสร้างกองทัพดังกล่าว ยูเรนกลับเป็นฝ่ายที่ประสบความสำเร็จในโครงการนี้แทน
ดี. ดาร์ค
ดี. ดาร์ค หรือ ดอคทริน ดาร์ค (; ) เป็นตัวละครจากเกมสตรีทไฟท์เตอร์ ปรากฏตัวครั้งแรกในภาค "EX" มีสถานภาพเป็นตัวแทนหน่วยรบพิเศษชาวเยอรมัน มีอาวุธลับหลายชนิด เช่น ลวดนำกระแสไฟฟ้า, กับดักระเบิด และระเบิดเวลา
ครั้งหนึ่ง ดอคทริน ดาร์คเคยทำงานภายใต้คำสั่งของไกล์ในสังกัดหน่วยลาดตระเวนยุทธวิธีพิเศษ ในระหว่างการเดินทางไปตามหน้าที่ หน่วยรบของเขาได้ทำการรบย่อยกับหน่วยรบคู่ต่อสู้ ซึ่งนำโดยโรเลนโต้ เหตุการณ์ครั้งนั้น ได้มีความขัดแย้งที่เพิ่มขึ้นในการทำศึก ทั้งสองฝ่ายต่างได้รับบาดเจ็บสาหัส ดอคทริน ดาร์ค เป็นสมาชิกเพียงคนเดียวที่หนีออกมาจากหน่วยรบ อย่างไรก็ตามเขาได้รับความสูญเสียทั้งทางร่างกายและจิตใจ เขาจำเป็นต้องอาศัยเครื่องหายใจแบบพกพา และแอบหนีออกจากโรงพยาบาลในช่วงเวลาต่อมา และไปซ่อนตัวโดยไม่ให้ใครรู้ ก่อนที่จะปรากฏกายขึ้นมาอีกครั้งในฐานะของฆาตกรโรคจิตนามว่า ดอคทริน ดาร์ค โดยเขาได้ถือเอาว่าไกล์เป็นต้นเหตุของการสังหารหมู่ในครั้งนั้น ด้วยเหตุผลเหล่านี้ ส่งผลทำให้เขามีความต้องการที่จะกำจัดไกล์ในเวลาต่อมา
คณะเสนาธิการร่วม
คณะเสนาธิการร่วม (, ย่อ: JCS) เป็นหน่วยงานที่ปรึกษาทางทหารระดับสูงสุดในกระทรวงกลาโหมสหรัฐอเมริกาที่รับผิดชอบในทุกเรื่องที่เกี่ยวกับยุทธศาสตร์ทางทหาร คณะเสนาธิการร่วมซึ่งประกอบด้วย เสนาธิการกองทัพบก, เสนาธิการกองทัพอากาศ, หัวหน้าฝ่ายปฏิบัติการกองทัพเรือ, ผู้บัญชาการเหล่านาวิกโยธิน และหัวหน้าสำนักคุ้มกันแห่งชาติ ได้รับการจัดตั้งขึ้นมาโดยรัฐบัญญัติความมั่นคงแห่งชาติปี ค.ศ. 1947 และ 1949 หน่วยงานที่ปรึกษาหน่วยที่ 2 เรียกว่า สภานโยบายกองทัพ ประกอบด้วย รัฐมนตรีว่าการทบวงทหารบก รัฐมนตรีว่าการทบวงทหารเรือ และรัฐมนตรีว่าการทบวงทหารอากาศ ทั้งฝ่ายพลเรือนและฝ่ายทหาร ทำหน้าที่เป็นที่ปรึกษาของรัฐมนตรีว่าการกระทรวงกลาโหมเกี่ยวกับปัญหานโยบายอย่างกว้าง ๆ
คณะเสนาธิการร่วมทำหน้าที่เป็นคณะที่ปรึกษาทางการทหารสูงสุดทั้งของประธานาธิบดีและของรัฐมนตรีว่าการกระทรวงกลาโหม คณะเสนาธิการร่วมกองทัพนี้ ถึงแม้ว่าได้รับการคาดหวังว่าจะเสนอทัศนะทางการทหารเป็นเอกภาพแต่ก็จะสะท้อนให้เห็นทัศนะของแต่ละเหล่าทัพได้เป็นอย่างดี ถึงแม้ว่าจะจัดตั้งกระทรวงกลาโหมมาเพื่อสร้างเอกภาพให้เกิดขึ้นในกองทัพ แต่คณะเสนาธิการร่วมนี้จะให้คำเสนอแนะที่มีความแตกต่างกัน ไม่มีความเป็นบูรณาการของเหล่าทัพตามที่รัฐบัญญัติความมั่นคงแห่งชาติได้ตั้งเป้าหมายเอาไว้ เพราะฉะนั้นสถาบันคณะเสนาธิการร่วมนี้ จึงถูกวิพากษ์วิจารณ์ว่ายังไม่สามารถสร้างความเอกภาพ ยังปล่อยให้มีการแข่งขันระหว่างเหล่าทัพ มีการแย่งชิงงบประมาณ และมีความคิดการแบ่งแยกงานกันทำระหว่างเหล่าทัพ ซึ่งทำให้ยากที่เกิดแนวทางทางยุทธศาสตร์ที่กระจ่างชัดได้
อินเตอร์สเตต 4
อินเตอร์สเตต 4 () ป็นทางหลวงอินเตอร์สเตตสายหนึ่งในประเทศสหรัฐอเมริกา ตั้งอยู่ภายในรัฐฟลอริดาตลอดทั้งเส้น มีความยาวทั้งสิ้น 132.30 ไมล์ (212.91 กิโลเมตร) มีเส้นทางต่อมาจากอินเตอร์สเตต 275 ในเมืองแทมปา รัฐฟลอริดา (ทางตะวันตก) จนถึงอินเตอร์สเตต 95 ในเมืองเดย์โทนาบีช รัฐฟลอริดา (ตะวันออก) อินเตอร์สเตต 4 เป็นหมายเลขที่ต่ำที่สุด ในระบบทางหลวงอินเตอร์สเตตของสหรัฐอเมริกา
อินเตอร์สเตต 4 เชื่อมโยงเมืองสำคัญเช่น แทมปา เลคแลนด์ ออร์แลนโด และเดย์โทนาบีช มักเรียกถนนสายนี้ว่า "I-4 Corridor" ตั้งแต่ที่เส้นทางเชื่อมโยงเมืองเหล่านี้
อินเตอร์สเตต 4 มีลักษณะเส้นทางเป็นแนวทแยง จากทิศตะวันออกเฉียงเหนือถึงตะวันตกเฉียงใต้ ผ่านพื้นที่ส่วนใหญ่ของออเรนจ์เคาน์ตี และเซมิโนเลเคาน์ตี และเคาน์ตีอื่นๆ ได้แก่ ฮิลล์สโบโรฮ์เคาน์ตี พอร์คเคาน์ตี ออสเซโอลาเคาน์ตี และโวลูเซียเคาน์ตี มีความยาวทั้งหมดประมาณ 132 ไมล์ (212 กิโลเมตร) ในรัฐฟลอริดา
เส้นทางเริ่มต้นบริเวณทางตัดระหว่างอินเตอร์สเตต 275 ในเมืองแทมปา และเซนต์ปีเตอร์สเบิร์ก มุ่งไปทางตะวันออกจนตัดกับอินเตอร์สเตต 75 ที่ฮิลล์สโบโรฮ์เคาน์ตี เส้นทางก็เริ่มเปลี่ยนทิศมุ่งสู่ตะวันออกเฉียงเหนือ สู่เมืองออร์แลนโด ผ่านสถานที่สำคัญต่างๆ เช่น วอลต์ดิสนีย์เวิลด์รีสอร์ต ยูนิเวอร์แซลสตูดิโอ เมื่อถึงจุดตัดอินเตอร์สเตต 95 ในเมืองเดย์โทนาบีช ซึ่งเป็นปลายทางของอินเตอร์สเตต 4 อย่างไรก็ตามยังมีทางหลวงฟลอริดา หมายเลข 400 ต่อไปทางตะวันออกจนถึงท่าอากาศยานนานาชาติเดย์โทนาบีช และเดย์โทนาอินเตอร์เนชั่นแนลสปีดเวย์
ภูวนาท คุนผลิน
ดร.ภูวนาท คุนผลิน (2 กุมภาพันธ์ 2519) เป็นนักร้อง นักจัดรายการวิทยุ และนักแสดงชาวไทย
ภูวนาท คุนผลิน เป็นบุตรของร้อยเอกชม คุนผลิน กับ ดร.มาลีรัตน์ คุนผลิน และเป็นน้องชายของ ดร.ภูวนิดา คุนผลิน สมาชิกสภาผู้แทนราษฎร พรรคเพื่อไทย จบการศึกษาระดับประถม-มัธยมศึกษาตอนด้นจากโรงเรียนเซนต์คาเบรียล ระดับมัธยมศึกษาตอนปลายจากโรงเรียนเตรียมอุดมศึกษา ระดับอุดมศึกษาจากคณะเศรษฐศาสตร์ จุฬาลงกรณ์มหาวิทยาลัย เข้าสู่วงการบันเทิงด้วยการเป็นผู้ชนะเลิศการประกวดโค้กมิวสิคอวอร์ดฯ และยังชนะเลิศการประกวดซิงกิ้งคอนเทสต์ จุฬาลงกรณ์มหาวิทยาลัย เป็น 1 ในผู้ชนะการประกวดสตาร์เสิร์ชจัดโดยแกรมมี่ และยังเป็นตัวแทนประเทศไทยร่วมเอเชียไลฟ์ เฟสติวัลที่ญี่ปุ่น
ภูวนาทร้องเพลงประกอบละครเรื่อง "ทรามวัยกับไอ้จก" ชื่อเพลง "ฉันยังรอเธอ" และออกผลงานอัลบั้ม อั๋น-อัลลิมิเต็ด "ซีรีส์โกลด์" อมตะสุนทราภรณ์ , Your song 1-2 และเพลงประกอบละครอีกหลายเรื่อง
เขาสมรสกับอลิสา พันธุศักดิ์ เมื่อวันที่ 14 มกราคม พ.ศ. 2560 ณ คริสตจักรวัฒนา กรุงเทพมหานคร เนื่องจากภรรยานับถือศาสนาคริสต์ นิกายโปรแตสแตนท์ และมีพิธีแบบไทยวันที่ 16 มกราคมปีเดียวกัน ส่วนภูวนาทนับถือศาสนาพุทธ
มีบุตรหนึ่งคนชื่อ ด.ช.ภูริท คุนผลิน 
ชื่อเล่น “น้องพอล” (14 พฤษภาคม พ.ศ. 2561) โดยชื่อเล่นตั้งตามนามนักบุญเปาโลและพ้องกับคำว่าพอเพียง
General Nutrition Centers
จีเอ็นซี () หรือในชื่อเต็ม เจเนอรัลนิวทริชันเซ็นเตอร์ส () เป็นบริษัทอเมริกัน ประกอบธุรกิจเกี่ยวกับการขายสินค้าเกี่ยวกับสุขภาพและโภชนาการ ยาที่ไม่จำเป็นต้องมีใบสั่งแพทย์ รวมถึงอาหารและอาหารเสริม บริษัทดังกล่าวดำเนินธุรกิจทั่วโลกโดยผ่านทางร้านแบรนด์ GNC โดยมีสำนักงานใหญ่ที่กรุงพิตส์เบิร์ก รัฐเพนซิลเวเนีย สหรัฐอเมริกา
อินเตอร์สเตต 8
อินเตอร์สเตต 8 () เป็นทางหลวงอินเตอร์สเตตทางตะวันตกเฉียงใต้ของสหรัฐอเมริกา มีจุดเริ่มต้นตั้งแต่ถนนซันเซตคลิฟส์ใกล้อ่าวมิสชัน ในเมืองแซนดีเอโก รัฐแคลิฟอร์เนีย เกือบจะติดกับมหาสมุทรแปซิฟิก สู่ทางตะวันออกเฉียงใต้ของเมืองกาซากรันดี รัฐแอริโซนา
เส้นทางในช่วงที่ผ่านรัฐแคลิฟอร์เนียแล้วเสร็จในปี ค.ศ. 1975 และในช่วงรัฐแอริโซนาแล้วเสร็จในปี ค.ศ. 1977 แต่ว่าสะพานข้ามแม่น้ำโคโลราโดยังไม่แล้วเสร็จ จนมาแล้วเสร็จในปี ค.ศ. 1978 ตั้งแต่นั้นมาก็ได้ขยายฟรีเวย์ในช่วงที่ผ่านแซนดีเอโกเนื่องจากความแออัดที่เพิ่มขึ้น และได้ก่อสร้างเส้นทางขึ้นมาใหม่ในช่วงที่ผ่านเคาน์ตีอิมพีเรียลเนื่องจากถูกพายุเฮอริเคนแคทลีนพัดถล่ม
ในแคลิฟอร์เนีย อินเตอร์สเตต 8 ตั้งอยู่ใกล้กับแนวชายแดนสหรัฐอเมริกา-เม็กซิโกมาก โดยห่างไปเพียงไม่ถึงครึ่งไมล์ (1 กิโลเมตร) ทางใต้ของอินเตอร์สเตต และยังเป็นถนนที่ต่ำที่สุดของระบบทางหลวงอินเตอร์สเตตอีกด้วย คือต่ำกว่าระดับน้ำทะเลถึง 52 ฟุต (16 เมตร) บริเวณใกล้กับเมืองเอลเซนโทร รัฐแคลิฟอร์เนีย
คลองชักพระ
คลองชักพระ หรือ คลองบางขุนศรี เคยเป็นส่วนหนึ่งของแม่น้ำเจ้าพระยามาก่อน เดิมแม่น้ำเจ้าพระยาตั้งแต่ช่วงปากคลองบางกอกน้อยไปจนถึงปากคลองบางกอกใหญ่ยังเป็นแผ่นดินอยู่ ส่วนเส้นทางเดิมจะอ้อมจากหน้ามหาวิทยาลัยธรรมศาสตร์ เป็นคุ้งกว้างวกกลับมาข้างวัดท้ายตลาด ถึงปี พ.ศ. 2065 สมเด็จพระไชยราชาธิราชแห่งกรุงศรีอยุธยา โปรดเกล้าให้ขุดคลองลัดขึ้น (หมายเลข ๑ ในภาพ) เพื่อย่นระยะทางและเพื่อสะดวกต่อบรรดาชาวต่างชาติที่เข้ามาติดต่อค้าขาย เจริญสัมพันธไมตรีกับอาณาจักร ต่อมาคลองลัดเริ่มกว้างขึ้นกลายเป็นแม่น้ำ ส่วนแม่น้ำเจ้าพระยาเดิมก็เล็กลงกลายเป็นคลองบางกอกน้อย คลองบางกอกใหญ่ และคลองชักพระไป
คลองชักพระ ไหลแยกจากคลองบางกอกน้อยบริเวณวัดสุวรรณคีรีไปเชื่อมกับบริเวณที่คลองมอญตัดกับคลองบางกอกใหญ่ ลำคลองกว้างประมาณ 10-15 เมตร และยาว 5.45 กิโลเมตร ทุกๆวันแรม 2 ค่ำ เดือน 12 จะมีประเพณีชักพระ โดยเรือที่ประดิษฐานพระพุทธรูปจะถูกชักลากจากวัดนางชี คลองภาษีเจริญผ่านคลองชักพระและคลองบางกอกน้อย ออกสู่แม่น้ำเจ้าพระยา แล้วอ้อมมาเข้าคลองบางกอกใหญ่กลับไปที่วัดนางชีตามเดิม ซึ่งนับเป็นงานประเพณีชักพระแห่งเดียวในกรุงเทพมหานคร และเป็นที่มาของชื่อคลองนี้
ปัจจุบัน คลองชักพระเป็นคลองเพื่อการระบายน้ำ การสัญจร และการท่องเที่ยว มีคลองอื่นๆ ไหลเชื่อม ได้แก่ คลองบ้านไทร คลองบางระมาด และคลองบางพรม และยังเป็นแนวแบ่งเขตบางกอกน้อย กับเขตตลิ่งชันตลอดทั้งสายด้วย
สงครามอิตาลี (ค.ศ. 1551-1559)
สงครามอิตาลี (ค.ศ. 1551-1559) หรือบางครั้งก็เรียกว่า สงครามฮับส์บูร์ก-วาลัว () เป็นส่วนหนึ่งของมหาสงครามอิตาลี (ค.ศ. 1494-1559) ที่เกิดขึ้นระหว่างปี ค.ศ. 1551 จนถึง ค.ศ. 1559 สงครามอิตาลีครั้งนี้เป็นความขัดแย้งที่เริ่มขึ้นเมื่อพระเจ้าอ็องรีที่ 2 แห่งฝรั่งเศสผู้ขึ้นครองราชย์ต่อจากพระเจ้าฟร็องซัวทรงประกาศสงครามต่อจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ โดยมีจุดประสงค์ที่จะยึดอิตาลีคืน และสร้างเสริมพลานุภาพของฝรั่งเศสในยุโรปให้เหนือกว่าอำนาจของฮับส์บูร์ก
ในระยะแรกของสงครามการเข้าไปโจมตีในดัชชีลอแรนของพระเจ้าอ็องรีประสบกับความสำเร็จ โดยทรงยึดนครของจักรวรรดิโรมันอันศักดิ์สิทธิ์ได้สามแห่ง คือ แม็ส ตูล และ แวร์เดิง แต่เมื่อทรงเดินทัพไปรุกรานแคว้นทัสกานีในปี ค.ศ. 1553 ในการสนับสนุนซีเอนาที่ถูกโจมตีโดยกองทัพของจักรวรรดิโรมันอันศักดิ์สิทธิ์และทัสกานี พระองค์ก็ได้รับความพ่ายแพ้ในยุทธการที่มาร์เชียโนต่อจัน จาโกโม เด เมดีชี (Gian Giacomo Medici) ซีเอนาเสียเมืองในปี ค.ศ. 1555 และในที่สุดก็กลายเป็นส่วนหนึ่งของแกรนด์ดัชชีทัสกานีที่ก่อตั้งขึ้นโดยโกซีโมที่ 1 เด เมดีชี
สนธิสัญญา Vaucelles ลงนามกันเมื่อวันที่ 5 กุมภาพันธ์ ค.ศ. 1556 ระหว่างพระเจ้าเฟลีเปที่ 2 แห่งสเปน และพระเจ้าอ็องรีที่ 2 แห่งฝรั่งเศส ตามข้อตกลงฝรั่งเศสต้องยกแคว้นฟร็องช์-กงเตให้แก่พระเจ้าเฟลีเป และฝรั่งเศสก็ละเมิดสนธิสัญญาไม่นานหลังจากที่ลงนาม
เมื่อจักรพรรดิคาร์ลที่ 5 สละราชสมบัติในปี ค.ศ. 1556 โดยแบ่งจักรวรรดิโรมันอันศักดิ์สิทธิ์ระหว่างพระเจ้าฟิลิปที่ 2 แห่งสเปน และจักรพรรดิแฟร์ดีนันด์ที่ 1 ศูนย์ของสงครามก็เปลี่ยนไปเป็นบริเวณฟลานเดอร์ส ที่พระเจ้าฟิลิปและเอมมานูเอล ฟิลิแบร์ต ดยุกแห่งซาวอยได้รับชัยชนะต่อฝรั่งเศสในยุทธการที่แซ็ง-ก็องแต็ง (Battle of St. Quentin) การเข้าร่วมสงครามโดยอังกฤษในปลายปีเดียวกันทำให้ฝรั่งเศสสามารถยึดกาเลได้ และทำการทำลายทรัพย์สินของสเปนในบริเวณกลุ่มประเทศแผ่นดินต่ำ แต่กระนั้นพระเจ้าอ็องรีที่ 2 แห่งฝรั่งเศสก็ยังทรงถูกบังคับให้ยอมตกลงในสัญญาสันติภาพในการประกาศสละการอ้างสิทธิทุกอย่างในอิตาลี
แต่สงครามสิ้นสุดลงด้วยเหตุผลอื่นที่ไม่เกี่ยวกับสงครามโดยตรง ที่รวมทั้งการประกาศล้างหนี้ซ้อนในปี ค.ศ. 1557 เมื่อราชบัลลังก์สเปนตามด้วยฝรั่งเศสประกาศล้มเลิกหนี้สินต่างๆ ทั้งหมด นอกจากนั้นทั้งสองฝ่ายก็ยังต้องเผชิญหน้ากับปรปักษ์โปรเตสแตนต์ภายในราชอาณาจักรของตนเองที่ต่างก็หวังที่จะทำลายให้หมดสิ้น
ฟลาวิโอ บาโดลโยที่ 3 ดยุกแห่งแอดดิสอาบาบา
ฟลาวิโอ บาโดลโยที่ 3 ดยุกแห่งแอดดิสอาบาบา มาร์ควิสแห่งซาโบติโน (The Noble Signor Don Flavio Badoglio, 3rd Duke of Addis Abeba, Marquess of Sabotino) เกิดเมื่อวันที่ 20 มีนาคม พ.ศ. 2516 ที่กรุงปารีส ประเทศฝรั่งเศส เป็นบุตรชายของเปโตร บาโดลโยที่ 2 ดยุกแห่งแอดดิสอาบาบา และเจ้าหญิงเฟือง มาย มีน้องสาวคือมานูเอลา บาโดลโย
สมบัติ ขจรไชยกุล
สมบัติ ขจรไชยกุล หรือ เหมียว นักแสดงชาวไทยเกิดเมื่อวันที่ 17 พฤษภาคม พ.ศ. 2500 เป็นอดีตมือกีตาร์และหัวหน้า วงแมคอินทอช หลังจากแยกวงแมคอินทอชแล้วเขาก็รับงานแสดงอย่างเต็มตัว
ท็อปอวอร์ด 2001
ท็อปอวอร์ด 2001 ครั้งที่ 2 ประจำปี 2544
ท็อปอวอร์ด 2004
ท็อปอวอร์ด 2004 เป็นการมอบรางวัลให้นักแสดงช่วงปี พ.ศ. 2547
Mode Gakuen Cocoon Tower
Mode Gakuen Cocoon Tower () เป็นศูนย์การศึกษา 50 ชั้น สูง 204 เมตร ตั้งอยู่ในย่านนิชิชินจุกุ ในเขตชินจุกุ กรุงโตเกียว ญี่ปุ่น เป็นที่ตั้งของ Special educations สามแห่ง ได้แก่ Tokyo Mode Gakuen (สถานศึกษาวิชาชีพแฟชั่น), HAL Tokyo (วิทยาลัยเทคโนโลยีพิเศษและการออกแบบ), และ Shuto Ikō (วิทยาลัยการแพทย์) สร้างแล้วเสร็จเมื่อเดือนตุลาคม พ.ศ. 2551 เป็นอาคารสถานศึกษาที่สูงเป็นอันดับสองของโลก และเป็นอาคารที่สูงเป็นอันดับที่ 17 ในโตเกียว ได้รับรางวัล 2008 Skyscraper of the Year จาก Emporis.com
Mode Gakuen ได้ประกาศให้สถาปนิกเสนอตัวอย่างการออกแบบอาคารเพื่อคัดเลือกแบบที่จะนำไปใช้สร้างอาคารหลังใหม่ในโตเกียว โดยมีเงื่อนไขว่าอาคารจะต้องไม่เป็นทรงสี่เหลี่ยมมุมฉาก มีสถาปนิกที่สนใจราว 50 รายเสนอแบบอาคารกว่า 150 แบบให้แก่ Mode Gakuen แบบที่ชนะคือโครงสร้างคล้ายรังไหมที่ออกแบบโดย Tange Associates
ตามแบบของ Tange รูปทรงรังไหมสื่อความหมายว่าอาคารนี้เป็นสถานที่อบรมกล่อมเกลานักเรียนในอาคาร โครงอะลูมิเนียมสีขาวและกระจกสีน้ำเงินเข้มภายนอกอาคารวางเรียงเป็นเปลือกรูปโค้งไขว้สลับไปมาตามโครงข่ายของเส้นทแยงมุมสีขาว ทำให้ได้ชื่อว่า "Cocoon Tower" โฆษกของ Tange Associates กล่าวว่า จุดมุ่งหมายของอาคารนี้คือเพื่อทำให้บริเวณโดยรอบมีชีวิตชีวา และเป็นประตูเชื่อมระหว่างสถานีรถไฟชินจุกุกับ Shinjuku CBD แบบของอาคารนี้ได้รับรางวัล 2008 Skyscraper of the year award จาก Emporis.com
Mode Gakuen Cocoon Tower เริ่มก่อสร้างเมื่อเดือนพฤษภาคม พ.ศ. 2549 บนบริเวณที่เคยเป็นที่ตั้งของอาคารสำนักงานใหญ่ Asahi Mutual Life Insurance Company ที่รื้อถอนไปแล้ว และเสร็จสมบูรณ์ในเดือนตุลาคม พ.ศ. 2551 มีทั้งหมด 50 ชั้น สูง 204 เมตร เป็นอาคารสถานศึกษาที่สูงเป็นอันดับสองของโลก รองจากอาคารหลักของ Moscow State University และเป็นอาคารที่สูงเป็นอันดับที่ 17 ในโตเกียว ในอาคารเป็นที่ตั้งของสถานศึกษาวิชาชีพสามแห่ง รองรับนักเรียนได้ 10,000 คน Tokyo Mode Gakuen ซึ่งนำชื่อไปตั้งชื่ออาคาร เป็นสถานศึกษาด้านแฟชั่น อีกสองแห่งคือ HAL Tokyo เป็นสถานศึกษาด้านเทคโนโลยีสารสนเทศ และ Shuto Ikō สถานศึกษาด้านการแพทย์ ดำเนินงานโดยมหาวิทยาลัย Mode Gakuen แต่ละชั้นของอาคารประกอบด้วยห้องเรียนทรงสี่เหลี่ยมมุมฉากสามห้องที่อยู่รอบแก่นกลางชั้นใน แก่นกลางนี้ประกอบด้วยลิฟต์ บันได และ Support shaft ทุกๆสามชั้นจะมีห้องนั่งเล่นสำหรับนักเรียนความสูงสามชั้นอยู่ระหว่างห้องเรียนแต่ละห้องและหันแต่ละด้านไปทางทิศตะวันออก ตะวันตกเฉียงใต้ และตะวันตกเฉียงเหนือ
เคาน์ตีอาร์ตัว
เคาน์ตีอาร์ตัว (, , ) เป็นอาณาจักรเคานท์คาโรแล็งเชียงที่ก่อตั้งขึ้นในราชอาณาจักรแฟรงค์ตะวันตก ในสมัยโรมันอาร์ตัวตั้งอยู่ในจังหวัดเบลจิคาและเจอร์มาเนียใต้และเป็นที่ตั้งถิ่นฐานของเคลต์ จนกระทั่งมาแทนด้วยชนเจอร์มานิคเมื่ออำนาจของจักรวรรดิโรมันเสื่อมลง
เคาน์ตีอาร์ตัวตั้งอยู่ทางตอนเหนือของฝรั่งเศสปัจจุบันติดกับพรมแดนเบลเยียม มีเนื้อที่ราว 4000 ตารางกิโลเมตรและมีประชากรราวหนึ่งล้านคน เมืองสำคัญก็ได้แก่ อารัส, กาแล, บูลอญ-ซูร์-แมร์, แซ็งตอแมร์ ล็องส์ (Lens) และเบตูน (Béthune) ในปัจจุบันอาร์ตัวตั้งอยู่ทางตอนกลางของจังหวัดปาดกาแล
เนเธอร์แลนด์ของเบอร์กันดี
เนเธอร์แลนด์ของเบอร์กันดี () ในประวัติศาสตร์ของกลุ่มประเทศแผ่นดินต่ำ “เนเธอร์แลนด์ของเบอร์กันดี” เป็นสมัยประวัติศาสตร์ในช่วงที่ดยุคแห่งเบอร์กันดีปกครองบริเวณนี้ รวมทั้ง ลักเซมเบิร์ก และทางตอนเหนือของฝรั่งเศสระหว่าง ค.ศ. 1384 จนถึง ค.ศ. 1530
ดินแดนส่วนใหญ่ของบริเวณที่ว่านี้ตกไปเป็นของดยุคแห่งเบอร์กันดี ของราชวงศ์วาลัวส์ซึ่งเป็นสาขารุ่นเล็กของพระราชวงศ์ฝรั่งเศสในปี ค.ศ. 1384 เมื่อหลุยส์เดอมาเล (Louis de Mâle) เคานท์แห่งฟลานเดอร์สเสียชีวิต มากาเร็ตที่ 3 เคานเทสแห่งฟลานเดอร์สผู้เป็นทายาทของหลุยส์สมรสกับฟิลิปเดอะโบลด์พระราชโอรสองค์สุดท้องในพระเจ้าจอห์นที่ 2 แห่งฝรั่งเศส ผู้เป็นดยุคแห่งราชวงศ์วาลัวส์คนแรกของเบอร์กันดี ฉะนั้นจึงได้รับ อาณาจักรเคานท์แห่งฟลานเดอร์ส, อาร์ทัวส์, เรเทล, เบอร์กันดี และ เนอแวร์สเป็นมรดก มากาเร็ตและฟิลิปเริ่มต้นสมัยการปกครองของเบอร์กันดีในกลุ่มประเทศแผ่นดินต่ำ
ดินแดนเบอร์กันดีมาขยายตัวเพิ่มขึ้นโดยเริ่มจากการได้อาณาจักรเคานท์แห่งนาเมอร์ในปี ค.ศ. 1421, อาณาจักรดยุคแห่งบราบองต์ และ อาณาจักรดยุคแห่งลิมบวร์กในปี ค.ศ. 1430, อาณาจักรเคานท์แห่งเอโนต์, อาณาจักรเคานท์แห่งฮอลแลนด์ และ เซแลนด์ในปี ค.ศ. 1432, อาณาจักรดยุคแห่งลักเซมเบิร์กในปี ค.ศ. 1441 และอาณาจักรดยุคแห่งเกลเดอร์สในปี ค.ศ. 1473
สมัยของการปกครองโดยราชวงศ์วาลัวส์มาสิ้นสุดลงในปี ค.ศ. 1477 เมื่อชาร์ลส์เดอะโบลด์ ดยุคแห่งเบอร์กันดีเสียชีวิตในสนามรบโดยไม่มีทายาทชาย ดินแดนอาณาจักรดยุคจึงกลับไปเป็นของราชบัลลังก์ฝรั่งเศส และส่วนที่เป็นกลุ่มประเทศแผ่นดินต่ำตกไปเป็นของฟิลิปแห่งฮับส์บวร์กพระราชโอรสของแมรีแห่งเบอร์กันดีและพระสวามีสมเด็จพระจักรพรรดิแม็กซิมิเลียนที่ 1 แห่งโรมันอันศักดิ์สิทธิ์ (ดู สหสิบเจ็ดจังหวัด)
จังหวัดฟรีสลันด์
ฟรีสลันด์ () หรือ ฟริสลอน () เป็นจังหวัดที่ตั้งอยู่ทางตอนเหนือของประเทศเนเธอร์แลนด์ มีเมืองหลักอยู่ที่เลวาร์เดิน ทิศเหนือจรดทะเลเหนือ ทิศตะวันออกติดต่อกับจังหวัดโกรนิงเงินและจังหวัดเดรนเทอ ทิศใต้ติดต่อกับจังหวัดโอเฟอไรส์เซิลและจังหวัดเฟลโฟลันด์ ทิศตะวันตกติดต่อกับจังหวัดนอร์ทฮอลแลนด์
"ฟรีสลันด์" เป็นชื่อทางการของจังหวัดมาจนถึงปลายปี ค.ศ. 1996 เมื่อมาเปลี่ยนเป็น "ฟริสลอน" ในภาษาฟรีเชียตะวันตกในปี ค.ศ. 1997 แต่กระนั้น "ฟรีสลันด์" ก็ยังเป็นชื่อที่นิยมเรียกใช้กันอยู่เพราะเป็นชื่อที่แปลเป็นภาษาดัตช์
เนลสไปรต์
เนลสไปรต์ () เป็นเมืองทางทิศตะวันออกเฉียงเหนือของประเทศแอฟริกาใต้ ตั้งอยู่บนแม่น้ำครอคอไดล์ โดยเมืองเนลสไปรต์เริ่มก่อตั้งเมื่อปี พ.ศ. 2448 โดยเป็นเมืองหลวงของจังหวัดอูมพูมาลังกา (Mpumalanga) ปัจจุบันมีประชากรประมาณสองแสนคน
เศรษฐกิจของเมืองได้แก่อุตสาหกรรมและเกษตรกรรม โดยเป็นศูนย์กลางสำหรับภูมิภาคตะวันออกเฉียงเหนือของประเทศ สินค้าหลักที่สำคัญได้แก่ กระดาษ เฟอร์นิเจอร์ ผลไม้จำพวกส้ม มะม่วง กล้วย อโวคาโด และถั่วแมคาเดเมีย
ในปี พ.ศ. 2553 เนลสไปรต์เป็นหนึ่งในเมืองที่ร่วมจัดฟุตบอลโลก 2010
ดิสอิสเดอะวัน
ดิสอิสเดอะวัน () คือสตูดิโออัลบั้มภาษาอังกฤษลำดับที่ 3 ของอุทาดะ นักร้อง-นักแต่งเพลงแนวป็อป ชาวญี่ปุ่นที่เติบโตในอเมริกัน จนกระทั่ง 10 ขวบ จึงย้ายกลับญี่ปุ่น ทำให้เธอมีทักษะในการใช้ภาษาอังกฤษดีมาก อัลบั้มในตอนแรกจะวางจำหน่ายในญี่ปุ่นวันที่ 4 มีนาคม พ.ศ. 2552 แต่ก็ได้เลื่อนมาเป็นวันที่ 14 มีนาคม พ.ศ. 2552 ใส่วนนประเทศไทยได้วางจำหน่ายวันที่ 2 เมษายน พ.ศ. 2552 ในญี่ปุ่น"ดิสอิสเดอะวัน" ขึ้นไปในอันดับหนึ่งในชาร์ตอัลบั้มสากลของ Oricon และในสหรัฐอเมริกาก็ได้ขึ้นไปอยู่ที่อันดับ 69 ในชาร์ต"บิลบอร์ด 200"
แนนซี ซินาตรา
แนนซี แซนดรา ซินาตรา () เกิดเมื่อวันที่ 8 มิถุนายน ค.ศ. 1940 ในเมืองเจอร์ซี รัฐนิวเจอร์ซีย์ เป็นนักร้อง นักแสดงชาวอเมริกัน เธอเป็นลูกสาวของนักร้อง/นักแสดง แฟรงก์ ซินาตรา กับภรรยาคนแรก แนนซี บาร์บาโต เธอมีผลงานเพลงฮิตที่เป็นเพลงประจำตัวอย่างเพลง "These Boots Are Made for Walkin'" ในปี 1966 สำหรับเพลงดังอื่นเช่น "Sugar Town", "How Does That Grab You, Darlin'?" และเพลงธีมประกอบภาพยนตร์เจมส์บอนด์ที่ชื่อ "You Only Live Twice"
ในวันครบรอบอายุ 4 ปี ฟิล ซิลเวอร์สและจิมมี แวน ฮูเซน เขียนเพลงที่ชื่อ "Nancy (With the Laughing Face)" ให้พ่อของเธอร้อง
แนนซี ซินาตราเริ่มอาชีพด้วยการร้องเพลงและนักแสดงในต้นคริสต์ทศวรรษ 1960 แต่ในช่วงแรกประสบความสำเร็จเฉพาะในยุโรปและญี่ปุ่น จนเมื่อมีเพลงอันดับ 1 อย่าง "These Boots Are Made for Walkin'" ที่เป็นเพลงยั่ว แต่ให้ความรู้สึกความเป็นธรรมชาติ และเพลงโด่งดังทำให้เธอเป็นสัญลักษณ์ของหญิงสไตล์ โก-โกบูต ภาพคลิปของเพลงนี้เป็นภาพซินาตรากับทรงผมฟูใหญ่กับหญิงสาวอีก 6 คนนุ่งสั้น แบบโก-โกบูต ใส่มินิสเกิร์ต เพลงนี้เขียนโดยลี ฮาเซิลวูด และโปรดิวซ์ด้วย ซึ่งเขาร่วมทำงานกับซินาตราในอีกหลายเพลงฮิตที่เป็นเพลงคู่ รวมถึงเพลง "Some Velvet Morning" และในปี 1966 และ 1967 ซินาตรา มีเพลงฮิต 13 เพลงบนชาร์ตเพลง ซึ่งทั้งหมดเรียบเรียงและมีคอนดักเตอร์คือ บิลลี สเตรนจ์
ในปี 1967 เธอได้ร้องเพลงคู่กับพ่อของเธอ ซึ่งถือเป็นเพลงอันดับ 1 เพลงที่ 2 ของเธอ ชื่อเพลง "Somethin' Stupid" เธอยังได้ร่วมแสดงกับเอลวิส เพรสลีย์ ในภาพยนตร์ "Speedway"
สารประกอบแอลิแฟติก
สารประกอบแอลิแฟติก ( : [ˌæləˈfætɪk]; G. "aleiphar", fat, oil) คือสารประกอบในศาสตร์เคมีอินทรีย์ที่ประกอบด้วยคาร์บอนและไฮโดรเจน (สารประกอบไฮโดรคาร์บอน) ประเภทที่ไม่มีวงอโรมาติก สารประกอบแอลิแฟติกสามารถประกอบด้วยวง (cyclic) ดั่งไซโคลเฮกเซนหรืออไซคลิก สารประกอบอาจอยู่ในรูปอิ่มตัว เช่น เฮกเซนหรือไม่อิ่มตัว เช่น เฮกซีน ก็ได้
ในสารประกอบแอลิแฟติก อะตอมของคาร์บอนจะสร้างพันธะแก่กันอาจอยู่ในแบบโซ่ตรง (straight chains), โซ่กิ่ง (branched chains), หรือไม่เป็นวงอโรมาติกก็ได้ (อลิไซคลิก) และอาจสร้างพันธะเดี่ยว (แอลเคน), พันธะคู่ (แอลคีน) หรือพันธะสาม (แอลไคน์) นอกเหนือจากไฮโดรเจนนั้น ยังมีอะตอมของธาตุอื่นๆสามารถสร้างพันธะกับคาร์บอนได้ โดยส่วนมากจะได้แก่อะตอมของออกซิเจน, ไนโตรเจน ซัลเฟอร์ และโคลรีน
สารประกอบแอลิแฟติกอย่างง่ายที่สุดคือมีเทน (CH) อลิฟาติยังรวมไปถึงสารจำพวกแอลเคน อาทิ พาราฟิน ไฮโดรคาร์บอน, แอลคีน อาทิ เอทิลีน และแอลไคน์ เช่น อะเซทิลีน กรดไขมัน ซึ่งจะประกอบด้วยแอลิแฟติกแบบไม่มีกิ่งต่อเข้ากับหมู่คาร์บอกซิล
อินเตอร์สเตต 10
อินเตอร์สเตต 10 () เป็นทางหลวงอินเตอร์สเตตที่ตั้งอยู่ทางตอนใต้ของประเทศสหรัฐอเมริกา ทอดตัวจากตะวันออกไปตะวันตก จากชายฝั่งมหาสมุทรแปซิฟิกซึ่งต่อจากทางหลวงแคลิฟอร์เนีย หมายเลข 1 ในเมืองแซนตามอนิกา รัฐแคลิฟอร์เนีย มุ่งสู่อินเตอร์สเตต 95 เมืองแจ็กสันวิลล์ รัฐฟลอริดา
อินเตอร์สเตต 10 เมื่ออยู่ในรัฐแคลิฟอร์เนีย ตั้งแต่เมืองแซนตามอนิกาถึงทางตัดลอสแอนเจลิสตะวันออก (ตัดกับอินเตอร์สเตต 5) รู้จักกันในชื่อ "แซนตามอนิกาฟรีเวย์" (Santa Monica Freeway) หรือ "โรซาพาร์กสฟรีเวย์" (Rosa Parks Freeway) และตั้งแต่ทางตัดลอสแอนเจลิสตะวันออกไปจนถึงเมืองแซนเบอร์นาดีโน รัฐแคลิฟอร์เนีย ซึ่งมีความยาว 101 กิโลเมตร เรียกถนนช่วงนี้ว่า "แซนเบอร์นาดีโนฟรีเวย์" (San Bernardino Freeway) เมืองสุดท้ายในรัฐแคลิฟอร์เนียที่อินเตอร์สเตต 10 ผ่านคือ คอชเชลลา
เมื่อเข้าสู่รัฐแอริโซนา อินเตอร์สเตต 10 มักถูกเรียกว่า "ทางหลวงอนุสรณ์เพิร์ลฮาร์เบอร์" (Pearl Harbor Memorial Highway) เมืองสำคัญในรัฐนี้ที่เส้นทางตัดผ่านเช่น ฟีนิกซ์ กาซากรันดี ทูซอน จากนั้นจะเข้าเขตรัฐนิวเม็กซิโก ซึ่งเส้นทางส่วนนี้เคยเป็นถนนรูต 80 มาก่อน ผ่านเมืองสำคัญเช่น ลอร์ดสเบิร์ก เดมมิง และลาสครูซส์
ต่อมาเมื่อเข้าสู่รัฐเทกซัส กฎหมายของรัฐได้กำหนดความเร็วให้ยานพาหนะขับขี่ได้ไม่เกิน 80 ไมล์/ชั่วโมง (129 กิโลเมตร/ชั่วโมง) สำหรับช่วงเอลเปโซเคาน์ตีจนถึงเคอรร์เคาน์ตี เมืองสำคัญที่ผ่านเช่น เคนต์ แซนแอนโทนีโอ ฮิวสตัน เอลแพโซ คลินท์ โดยอินเตอร์สเตต 10 ตั้งอยู่ใกล้ชายแดนสหรัฐฯ-เม็กซิโกมากที่สุดในช่วงเมืองเอลเปโซ
จากนั้นอินเตอร์สเตต 10 ก็เข้าสู่รัฐลุยเซียนา ซึ่งช่วง 29.3 กิโลเมตรแรก ตั้งแต่เมืองลาฟาเยตเตจนถึงแบตันรูช จะถูกเรียกว่า "อัทชาฟาลายาสวัมพ์ฟรีเวย์" (Atchafalaya Swamp Freeway) เมืองสำคัญที่ผ่านได้แก่ เมืองเลคคาเลส ลาฟาเยตเต แบตันรูช ลาเพลส เคนเนอร์ นิวออร์ลีนส์ สลีเดล จากนั้นก็จะเข้าสู่รัฐมิสซิสซิปปี ผ่านแฮนคอร์กเคาน์ตี แฮร์ริสันเคาน์ตี และแจ็กสันเคาน์ตี เมืองที่สำคัญเช่น กัฟพอร์ต และไบโลซี
เส้นทางยังผ่านรัฐแอละแบมา ผ่านโมบีลเคาน์ตี ซึ่งเป็นปลายทางและจุดเชื่อมต่อของอินเตอร์สเตต 65 ในเมืองโมบีล ผ่านอุโมงค์จอร์จ ซี. วอลเลซลอดใต้แม่น้ำโมบีล และเข้าสู่รัฐสุดท้ายคือรัฐฟลอริดา อินเตอร์สเตตช่วงนี้มีชื่อว่า "State Road 8" หรือ "State Road 8A" สิ้นสุดที่เมืองแจ็กสันวิลล์
อินเตอร์สเตต 10 ประสบกับพายุเฮอร์ริเคนเป็นบางครั้ง โดยเฉพาะช่วงรัฐลุยเซียนาและแอละแบมา เช่น เฮอร์ริเคนอีวานและเฮอร์ริเคนแคทรีนา ทำให้สะพานและบางส่วนของถนนเสียหายอย่างหนัก แต่ก็ได้รับการซ่อมแซมให้กลับมาใช้ได้เหมือนเดิม
เอเวรอ
เอ-เวฺรอ () เป็นเมืองหลวงของจังหวัดเออร์ในแคว้นโอต-นอร์ม็องดีในประเทศฝรั่งเศส เมืองเอเวรอตั้งอยู่ทางตอนเหนือของฝรั่งเศสบนฝั่งแม่น้ำอีตง (Iton)
ชาวเมืองเอเวรอ เรียกว่า "Ébroïcienne" (หญิง) หรือ "Ébroïciens" (ชาย)
เอเวรอเป็นที่ตั้งของมหาวิหารเอเวรอและอดีตแอบบีแซ็งโตแร็ง (นักบุญทอรินัส)
เทวัญ ทรัพย์แสนยากร
เทวัญ ทรัพย์แสนยากร หรือ ต๋อง นักแซกโซโฟนแจ๊สชาวไทย มีชื่อเสียงในฐานะนักดนตรีที่นำทำนองเพลงไทยเดิม หรือเพลงลูกทุ่ง มาบรรเลงในแบบแจ๊ส และผสมผสานกับเครื่องดนตรีไทย
เทวัญเกิดที่จังหวัดนครราชสีมา หัดเล่นดนตรีจากการเล่นในวงดุริยางค์ขณะเรียนชั้นมัธยมที่โรงเรียนราชสีมาวิทยาลัย โดยมีไวโอลินเป็นเครื่องดนตรีชิ้นแรกที่ได้ฝึกฝน และศึกษาทฤษฎีดนตรีเพิ่มเติมที่โรงเรียนดนตรีสยามกลการ และได้เข้าวง Oriental Funk ที่มี เรวัติ พุทธินันทน์ เป็นแกนนำ และยังเป็นหนึ่งในสมาชิกผู้ก่อตั้งวง อินฟินิตี้ ร่วมกับศรายุทธ สุปัญโญ ก่อนจะออกจากวงหลังจากอัลบั้ม วันและคืน และมีผลงานอัลบั้มเดี่ยวชุดแรกในปี 2535 คือ Novel Jazz และมีผลงานอื่นๆอีก เช่น อ้อน, เทวัญ โนเวล แจ๊ส 3, สองขั้วจั่วแจ๊ส, More Than Words ที่นำเพลงสุนทราภรณ์มาทำใหม่ในสไตล์แจ๊ส, Cool Ears ฟังสบาย ที่นำเพลงที่ประพันธ์โดยครูเพลงลูกกรุง มาทำใหม่เป็นสไตล์แจ๊สเช่นกัน (ภายหลังนำมารวมใหม่เป็นชุด Siam Gallery)
เทวัญ ทรัพย์แสนยากร ยังได้ก่อตั้งวงแจ๊สร่วมสมัย ในชื่อว่า "วงกังสดาล" (ปี 2534) ซึ่งใช้เครื่องดนตรีไทยปี่ ขลุ่ย ซอด้วง ซออู้ จะเข้ ระนาดเอก ระนาดทุ้ม ฆ้องวงใหญ่ ตะโพน เครื่องเปอร์คัทชัน บรรเลงร่วมกับโซปราโน อัลโตแซ็กโซโฟนโดยเป็นผู้สร้างสรรค์บทเพลงใหม่ และนำเพลงไทยของเดิมมาเรียบเรียงนำเสนอมุมมองใหม่ ในรูปแบบแจ๊ส อาทิ แหยม แว่วกังสดาล ชมสวน ครวญหา หนุ่งหนิง ลาวเจริญศรี ซึ่งแต่ละเพลงมีท่วงทีลีลาแตกต่างกันไปไม่ซ้ำกัน ทั้งรูปแบบเพลง สไตล์ ทั้งการใช้เทคนิคการเดี่ยวใหม่ ๆ การด้นImprovize และการประสานเสียงซึ่งไม่ต้องแก้ไขระบบเสียงของเครื่องดนตรีไทยแต่อย่างใด นับเป็นความอัจฉริยะและได้รับการชื่นชมตอบรับจากหลายหน่วยงาน เนื่องจากแนวเพลงโดดเด่นแปลกใหม่ในขณะนั้นสามารถรวบรวมนักดนตรีไทยที่มากฝีมือให้มารวมกันบรรเลง คิดค้นวิธีการบรรเลงเครื่องมือตนเองอย่างอิสระ อาทิ จำเนียร ศรีไทยพันธุ์ ( ขลุ่ย, ปี่)ณรงค์ฤทธิ์ โตสง่า (ระนาดทุ้ม) ชัยยุทธ์ โตสง่า (ระนาดเอก) วรยศ ศุขสายชล (ซอด้วง-ซออู้), สุธารณ์ บัวทั่ง (จะเข้) เล็ก ปานพุ่ม(กลอง-เปอรคัทชัน) ฯลฯ โดยมีเจ้าภาพสนใจร่วมแคมเปญนำแสดงหลายมุมทั่วโลก อาทิ อังกฤษ อเมริกา ญี่ปุ่น ไต้หวัน ฮ่องกง สิงคโปร์ ฯลฯ ซึ่งภายหลังนักดนตรีแยกตัวออกไปตามภาระหน้าที่ของตน ต่างไปก่อตั้งวงดนตรีร่วมสมัยในภายหลังอีกด้วย เช่น บอยไทย เป็นต้น
เคยเปิดร้านอาหารดนตรีแจ๊สที่ชื่อ "เทวัญ แจ๊สเตอรองค์" อยู่แถวเมืองทองธานี พักหนึ่ง แต่ก็ปิดตัวลงไป
เทวัญได้รับการยอมรับให้เป็นมือแซ็กโซโฟนอันดับ 1 ของประเทศไทย ปัจจุบันได้เปลี่ยนชื่อตัว จาก "เทวัญ" เป็น "เมธวัชร์"
ปัจจุบันเทวัญ ทรัพย์แสนยากร มีบริษัทเพลงเป็นของตนเอง ชื่อ เทวัญ เร็คคอร์ด และจัดรายการวิทยุอยู่ที่ Modern Radio 96.5 FM ชื่อรายการ Music @Night วันพุธ เที่ยงคืนครึ่ง ถึงตีหนึ่งครึ่ง (แต่หลังจากเดือนตุลาเป็นต้นไป รายการนี้ก็ถูกถอดออกจากผัง) กับรายการวิทยุที่ม.สุโขทัยธรรมาธิราซ ชื่อ เพลงร่วมสมัยกับดนตรืไทยแบบเทวัญ วันจันทร์ บ่ายสองถึงบ่ายสาม และมีผลงานใหม่ออกมาอีก
ตูแรน
ตูแรน () ตูแรนเป็นอดีตจังหวัดของฝรั่งเศส ที่มีเมืองหลวงอยู่ที่ตูร์ ระหว่างการเปลี่ยนแปลงระบบเขตบริหารในปี ค.ศ. 1790 ระหว่างการปฏิวัติฝรั่งเศส ตูแรนก็ถูกแบ่งระหว่างจังหวัดแองดร์-เอต์-ลัวร์, ลัว-เรต์-แชร์ และ แองดร์
"Touraine" เป็นชื่อที่มาจากกลุ่มชนเคลท์ที่เรียกว่าทูโรนส์ (Turones) ผู้ตั้งถิ่นฐานอยู่ในบริเวณนั้นมาร่วมสองพันปีก่อนหน้านั้น ในปี ค.ศ. 1044 ตูแรนก็ตกอยู่ภายใต้อำนาจของราชวงศ์อองชู (ในฐานะราชวงศ์แพลนทาเจเน็ท) ผู้กลายมาเป็นพระมหากษัตริย์อังกฤษในปี ค.ศ. 1154 โดยมีที่ตั้งมั่นสำคัญอยู่ที่ปราสาทที่ชินง ในปี ค.ศ. 1205 ฟิลิปที่ 2 ออกัสตัสแห่งฝรั่งเศสก็ยึดตูแรนคืนมาได้ ในช่วงนี้ตูแรนก็ได้รับเลื่อนฐานะขึ้นเป็นอาณาจักรดยุคของหลวง ในปี ค.ศ. 1429 โจนออฟอาร์คก็ได้ทำการเข้าเฝ้าครั้งสำคัญในประวัติศาสตร์ในชาร์ลส์ที่ 7 ผู้ต่อมาขึ้นครองราชย์เป็นพระมหากษัตริย์ฝรั่งเศสที่ชินง ตั้งแต่ปลายคริสต์ศตวรรษที่ 15 จนถึง คริสต์ศตวรรษที่ 16 ตูแรนก็กลายเป็นที่ประทับอันเป็นที่โปรดปรานของพระมหากษัตริย์ฝรั่งเศสหลายพระองค์ ปราสาทที่เคยเป็นปราสาทที่มืดทมึนของยุคกลางก็ได้รับการเปลี่ยนแปลงไปเป็นวังแบบเรอเนสซองซ์ ซึ่งทำให้ตูแรนได้ชื่อว่าเป็น "อุทยานแห่งฝรั่งเศส" ฐานะอาณาจักรดยุคของหลวงเปลี่ยนมาเป็นจังหวัดในปี ค.ศ. 1584 และถูกแบ่งย่อยอีกครั้งในปี ค.ศ. 1790
จอมพล
จอมพล () เป็นยศทหาร ซึ่งในปัจจุบันถือได้ว่าเป็นยศสูงสุดในกองทัพบกที่เกือบทุกประเทศทั่วโลกใช้ จอมพลเป็นยศที่สูงกว่าพลเอก
จุดกำเนิดของยศจอมพลสามารถตามไปได้ถึงยุคกลางตอนต้น ซึ่งแต่เดิมนั้น หมายถึง "ผู้ดูแลรักษาม้าของพระราชา" (มาจากคำว่า "Marh-scalc" ในภาษาเยอรมันโบราณ หมายถึง "ผู้รับใช้-ม้า") ในยุคสมัยกษัตริย์ชนแฟรงก์ตอนต้น
ในบางประเทศได้ใช้ชื่อยศจอมพลว่า "Marshal" แทน ขณะที่ในบางประเทศใช้ว่า "Field Marshall General" ในยศที่เทียบเท่ากันในกองทัพอากาศของกลุ่มประเทศเครือจักรภพ และในกองทัพอากาศของกลุ่มประเทศตะวันออกกลาง ใช้ว่า "Marshal of the Air Force" (ระวังสับสนกับ "Air Marshal") ส่วนยศทหารในกองทัพเรือที่เทียบเท่ากันมักจะเป็น "Fleet Admiral", "Grand Admiral" หรือ "Admiral of the Fleet"
เป็นประเพณีว่า ผู้ที่ได้รับยศจอมพลมักจะได้รับการประดับคทาจอมพล อันเป็นสัญลักษณ์ประจำยศ คทาดังกล่าวมักจะฝังเพชรพลอยหรือโลหะมีค่า
ในอดีต บางประเทศใช้ยศจอมพลเป็นตำแหน่งบังคับบัญชาประจำกองพล โดยเฉพาะอย่างยิ่งในสเปนและเม็กซิโก () ในฝรั่งเศส โปรตุเกส และบราซิล (; ) เคยหมายถึง ตำแหน่งผู้บังคับบัญชาประจำกองพลน้อย
บรูซ แกสตัน
บรูซ แกสตัน (เกิด พ.ศ. 2490) เป็นนักดนตรีชาวอเมริกัน ที่มาใช้ชีวิตอยู่ในประเทศไทยตั้งแต่อายุ 22 ปี เป็นหนึ่งในผู้ก่อตั้งวงดนตรีฟองน้ำร่วมกับครูบุญยงค์ เกตุคง ตั้งแต่ พ.ศ. 2522 โดยนำเสนอดนตรีไทยเดิม มาผสมผสานกับดนตรีแบบตะวันตก โดยยึดเอาแก่นความคิดดนตรีของทั้งสองฟากมาผสมผสานโดยกลวิธีต่าง ๆ
บรูซ แกสตันจบการศึกษาด้านทฤษฎีดนตรี การประพันธ์เพลงและปรัชญา และมีความสามารถในการเล่นเครื่องดนตรีตะวันตกหลากหลายชนิด หลังจากเข้ามาอาศัยในประเทศไทย ได้ฝึกฝนการเล่นเครื่องดนตรีไทยกับครูบุญยงค์ เกตุคงและร่วมกันตั้งวงดนตรีฟองน้ำในเวลาต่อมา
นอกจากนี้ บรูซ แกสตัน ยังเคยเป็นโปรดิวเซอร์ ให้กับ นักร้องสาวคนหนึ่งที่ชื่อ ทรงหรรษา วาศนรุ่งเรือง ในอัลบั้ม พาราเซตามอล สังกัด Stone Entertainment ในช่วงปี 1997 ในแนวเพลง Soul R&B
บรูซ แกสตัน สมรสกับ ผศ. สารภี แกสตัน อาจารย์ประจำคณะอักษรศาสตร์ จุฬาลงกรณ์มหาวิทยาลัย มีบุตรชายคือ ธีรดล ธีโอดอร์ แกสตัน (เท็ดดี้) มือกีตาร์วงฟลัวร์
บรูซ แกสตัน ได้รับการยกย่องจากสำนักงานศิลปวัฒนธรรมร่วมสมัย กระทรวงวัฒนธรรม รับรางวัลศิลปาธรกิตติคุณ สาขาคีตศิลป์ ประจำปี พ.ศ. 2552 โดยเป็นชาวต่างชาติเพียงคนเดียวที่ได้รับรางวัลนี้
ลูกศิษย์ที่สำคัญ
ณรงฤทธิ์ ธรรมบุตร
ไกวัล กุลวัฒโนทัย
อานันท์ นาคคง
จิระเดช เสตะพันธุ
บุญรัตน์ ศิริรัตนพันธ
วาณิช โปตะวณิช
ดำริห์ บรรณวิทยกิจ
ยศทหาร
ยศทหาร เป็นระบบความสัมพันธ์การแบ่งลำดับชั้นภายในกองกำลังติดอาวุธ หรือสถาบันพลเรือนซึ่งจัดการตามรูปแบบของทหาร โดยปกติแล้ว เครื่องแบบมักจะบ่งบอกถึงยศทหารของผู้ที่สวมใส่ ระบบการแบ่งยศทหารได้เป็นที่รู้จักกันอย่างแพร่หลายที่สุดในประวัติศาสตร์การทหาร เนื่องจากความได้เปรียบสำหรับปฏิบัติการทางทหาร เมื่อเวลาผ่านไป และปฏิบัติการทางทหารเริ่มมีขนาดใหญ่ขึ้นและมีความซับซ้อนมากยิ่งขึ้น ยศทางทหารก็ได้เพิ่มจำนวนขึ้น และระบบยศทหารก็มีความซับซ้อนมากยิ่งขึ้นด้วย
ในกองกำลังติดอาวุธสมัยใหม่ การใช้ยศทหารถือว่าเป็นเรื่องปกติทั่วโลก แต่บางครั้งในกองทัพของรัฐคอมมิวนิสต์ก็ลบล้างระบบยศทหารเสีย (เช่น ในกองทัพแดงของสหภาพโซเวียต ระหว่างปี ค.ศ. 1918-1935 ในกองทัพปลดปล่อยประชาชนจีน ระหว่างปี ค.ศ. 1965-1988 และในกองทัพอัลเบเนีย ระหว่างปี ค.ศ. 1966-1991) โดยจะมีการสร้างลำดับยศทหารใหม่ เฉพาะเมื่อประสบกับความยุ่งยากในการบังคับบัญชาและการควบคุมในระหว่างปฏิบัติการเท่านั้น
สัญญาต้องเป็นสัญญา
สัญญาต้องเป็นสัญญา (; , พักตาซุนต์เซอร์วันดา) เป็นภาษิตภาษาละตินทางกฎหมาย ซึ่งเป็นหลักกฎหมายพื้นฐานสำหรับระบบซีวิลลอว์ (civil law system) และสำหรับวงการกฎหมายระหว่างประเทศ
ในความเข้าใจส่วนใหญ่ หลักกฎหมายดังกล่าวหมายควบคุมสัญญาของเอกชน โดยเน้นว่าข้อสัญญาที่ตกลงกันไว้นั้นเป็นประดุจกฎเหล็กเหนือคู่กรณีทั้งสองฝ่าย คู่สัญญาต้องกระทำการโดยสุจริตซึ่งกันและกันตามหลักสุจริต (good faith; ) และการที่คู่สัญญาฝ่ายใดไม่ชำระหนี้ (obligation) ให้ลุล่วงไปนั้นชื่อว่า "ผิดสัญญา" (breach of the pact)
ส่วนในวงการกฎหมายระหว่างประเทศนั้น ถือกันดังที่บัญญัติไว้ในข้อ 26 แห่งอนุสัญญากรุงเวียนนาว่าด้วยกฎหมายสนธิสัญญา (Vienna Convention on the Law of Treaties) และข้อ 26 แห่ง อนุสัญญากรุงเวียนนาว่าด้วยกฎหมายสนธิสัญญาระหว่างรัฐกับองค์การระหว่างประเทศหรือระหว่างองค์การระหว่างประเทศ (Vienna Convention on the Law of Treaties between States and International Organizations or between International Organizations) ซึ่งมีข้อความเดียวกันว่า "สนธิสัญญาทุกรายที่มีผลใช้บังคับแล้ว ย่อมผูกพันภาคีแห่งสนธิสัญญารายนั้น และต้องได้รับการปฏิบัติโดยภาคีนั้นอย่างสุจริต" (Every treaty in force is binding upon the parties to it and must be performed by them in good faith.) โดยหลัก "สัญญาต้องเป็นสัญญา" นี้ส่งผลให้รัฐมีหน้าที่ต้องปฏิบัติการชำระหนี้ของตนโดยสุจริตและโดยไม่บกพร่อง
อย่างไรก็ดี ในกรณีที่สถานการณ์เปลี่ยนแปลงไปก็อาจทำให้ข้อสัญญาบางประการไม่อาจใช้บังคับได้ ซึ่งก็ต้องมีการตกลงแก้ไขกันต่อไป ทำให้เกิดข้อยกเว้นของหลัก "สัญญาต้องเป็นสัญญา" ดังกล่าว และข้อยกเว้นนี้เป็นไปตามภาษิตละตินที่ว่า "การเปลี่ยนแปลงของสถานการณ์นำไปสู่การแก้ไขข้อสัญญา" (things thus standing; )
ฮาเวิร์ด หวัง
ฮาเวิร์ด หวัง () หรือ วิลลี่ หวัง () หรือ หวัง ซือฮาว นักร้อง, นายแบบ และนักแสดงชาวไต้หวันที่มีผลงานในไทย เคยเป็นสมาชิกของวงไจแอนท์สังกัดอาร์เอส ซึ่งมีชื่อเสียงในปี พ.ศ. 2541-2542 และกลับมามีผลงานอีกครั้งตั้งแต่ปี พ.ศ. 2552
ฮาเวิร์ด หวัง เกิดวันที่ 8 สิงหาคม พ.ศ. 2528 เป็นชาวไต้หวัน บิดามารดาเป็นชาวไต้หวัน มีมารดาชื่อ จูลี่ จู ส่วนตัวนับถือศาสนาพุทธ
เมื่อวัยเยาว์บิดามารดามาทำธุรกิจที่ประเทศไทยก็เลยได้มีโอกาสมาอาศัยอยู่ในประเทศไทย เขาเป็นสมาชิกวงป็อปที่ชื่อ ไจแอนท์ ของค่ายอาร์เอส ที่มีผลงานอัลบั้ม 2 ชุด มีเพลงดังอย่าง "รสปูอัด" และ "เจ็บแปลบ" ที่โด่งดังระหว่างปี พ.ศ. 2541-2542 ฮาเวิร์ดมีส่วนร่วมในการถ่ายทำรายการ "MTV Whatever Things" ทางช่องเอ็มทีวี หลังจากนั้นไปเกณฑ์ทหารที่มณฑลไต้หวัน 1 ปี โดยเป็นทหารที่กองพลภาคที่ 2 มณฑลอี๋หลาน
พ.ศ. 2552 มีผลงานโฆษณานมดีน่า และออกผลงานอัลบั้มเพลง "คอนเวอร์เจนซ์เลิฟวัน" กับค่ายไอมิวสิก ร่วมกับศิลปินอื่นอย่าง อเล็กซานเดอร์ เรนเดลล์‎ หญิงแม้น และยิปซี โดยร้องเพลง "จะพยายาม" นอกจากนั้นยังได้รับรางวัล 50 หนุ่มคลีโอ 2009 หนุ่มโสดในฝัน ในสาขา The Most Sporty Guy by Sports Mall มีผลงานแสดงภาพยนตร์เรื่อง "บางคนแคร์ แคร์บางคน" คู่กับวิริฒิพา ภักดีประสงค์ ชีวิตส่วนตัวคบหาอยู่กับ เอมมี่ แม็กซิม อมลวรรณ ศิริกิตติรัตน์
ปี พ.ศ. 2546 มีข่าวในหนังสือพิมพ์เรื่องเกี่ยวข้องกับการเสพกัญชา ต่อมาในปี พ.ศ. 2552 ฮาเวิร์ดถูกจับในข้อหาทำร้ายผู้อื่นหลังจากมีปากเสียงกับอีกฝ่าย
ในเดือนสิงหาคมปี พ.ศ. 2554 เขาถูกตำรวจควบคุมตัว เนื่องจากมีกัญชาไว้ในครอบครอง และเดือนกันยายนปีเดียวกันนั้นเขาถูกแจ้งในข้อหาทำร้ายร่างกาย หมวย - พิลาวรรณ อารีรอบ อดีตมิสแม็กซิมปี 2010 แฟนสาวจนเยื่อแก้วหูขาด ต่อมาในช่วงต้นปี พ.ศ. 2555 เขาได้ออกมายอมรับต่อข่าวที่พาอดีตแฟน หมวย - พิลาวรรณ อารีรอบ ไปทำแท้ง และเดือนเมษายนปีเดียวกัน เขาพร้อมเพื่อนสาวประเภทสองอีกสามคนถูกจับกุมในข้อหามั่วสุมเสพยาเสพติดให้โทษประเภท 1 (ยาไอซ์)
วันที่ 23 เมษายน 2556 ฮาเวิร์ดบุกรุกบ้านเอมี่ - อมลวรรณ ศิริกิตติรัตน์ มิสแม็กซิม ปี 2012 ยามวิกาล จนเป็นข่าวใหญ่โต วันที่ 25 เมษายน 2556 ศาลออกหมายจับและให้คุมตัวไว้สอบสวน แต่ฮาเวิร์ดไม่ยอมให้การ และยืนยันว่า ไม่มีเจตนาบุกรุก ตำรวจลาดพร้าวระบุว่า เอมี่ถอนแจ้งความได้ แต่ตำรวจจะดำเนินค­ดีตามกฎหมายต่อไป ภายหลัง สตม. ขึ้นฮาเวิร์ดไว้ในบัญชีดำเป็นบุคคลต้องห้ามเข้าในราชอาณาจักรไทย
เคยมีผลงานอัลบั้มออกมา 2 ชุด กับ วงไจแอนท์ คือ ชุด ไจแอนท์ และ ก่อกวนความสงบ ปัจจุบันมีซิงเกิ้ลใหม่กับ imusic โดยได้ไวตามินเอ เป็นโปรดิวเซอร์
โยลันเดอแห่งอารากอน
โยลันเดอแห่งอารากอน () (11 สิงหาคม ค.ศ. 1384 - 14 พฤศจิกายน ค.ศ. 1442) โยลันเดอแห่งอารากอนเป็นเป็นพระราชธิดาของพระเจ้าจอห์นที่ 1 แห่งอารากอนและโยลันเดอแห่งบาร์
โยลันเดอแห่งอารากอนมีบทบาทสำคัญในประวัติศาสตร์ของจักรวรรดิอองชู, ฝรั่งเศส และ อารากอน ระหว่างครึ่งแรกของคริสต์ศตวรรษที่ 15 โยลันเดออ้างสิทธิในราชบัลลังก์อารากอนหลังจากการสิ้นพระชนม์ของพระเชษฐภคินีโจน เคานเทสแห่งฟัวซ์พระมเหสีในพระปิตุลาพระเจ้ามาร์ตินที่ 1 แห่งอารากอน แต่บัลลังก์ตกไปเป็นของพระปิตุลาซึ่งอาจจะเป็นเพราะกฎการสืบราชบัลลังก์อาจจะลำเอียงไปทางการมอบสิทธิแก่ทายาทที่เป็นชายก็เป็นได้ แต่พระเจ้ามาร์ตินก็มาสิ้นพระชนม์โดยไม่มีทายาทในปี ค.ศ. 1410 จากนั้นอารากอนก็ไม่มีกษัตริย์อยู่สองปีจนกระทั่งเฟอร์ดินานด์เดออันเตเครา (Ferdinand de Antequera) มาได้รับเลือกให้เป็นกษัตริย์แห่งอารากอน เฟอร์ดินานด์เป็นพระราชโอรสองค์ที่สองในพระเจ้าจอห์นที่ 1 แห่งคาสตีลและพระมเหสีองค์แรกเอเลเนอร์แห่งอารากอน
ผู้มีสิทธิสายอองชูก็ได้แก่พระราชโอรสองค์โตของโยลันเดอหลุยส์ที่ 3 แห่งอองชู ดยุกแห่งคาลาเบรีย ผู้มีความเห็นว่าตนเองเป็นผู้มีสิทธิแน่นหนากว่าผู้อ้างสิทธิคนอื่นๆ จนถึงกับเริ่มใช้บรรดาศักดิ์ "กษัตริย์แห่งอารากอน" เมื่อเพิ่มอารากอนเข้าไปในบรรดาดินแดนในการครอบครองโยลันเดอจึงได้รับสมญาว่า "ราชินีสี่อาณาจักร" ที่รวมทั้งซิซิลี, เยรุซาเล็ม, ไซปรัส และอารากอน แต่ตามความเป็นจริงแล้วโยลันเดอและราชตระกูลอองชูก็ครอบครองดินแดนดังกล่าวอยู่เพียงชั่วระยะเวลาอันสั้นเท่านั้น
แซนตามอนิกา (รัฐแคลิฟอร์เนีย)
แซนตามอนิกา () เป็นเมืองที่ตั้งอยู่ทางตะวันตกของลอสแอนเจลิสเคาน์ตี รัฐแคลิฟอร์เนีย ประเทศสหรัฐอเมริกา ตั้งอยู่ติดกับอ่าวแซนตามอนิกา มีเมืองล้อมรอบ 3 ด้าน ได้แก่ ลอสแอนเจลิส - แปซิฟิกพาลิเสดส์ทางทิศตะวันออกตกเฉียงเหนือ เมืองเบรนท์วูด ทางทิศเหนือ เวสต์ลอสแอนเจลิสทางทิศตะวันออกเฉียงเหนือ มาร์วิสตาทางทิศตะวันออก และเวนิสติดทางทิศตะวันออกเฉียงใต้ และมีทะเลล้อมรอบ 1 ด้าน คือมหาสมุทรแปซิฟิกติดทางทิศตะวันตก
สำนักสำรวจสำมะโนประชากรสหรัฐอเมริกา ประมาณการประชากรของแซนตามอนิกาเมื่อปี ค.ศ. 2006 อยู่ที่ 88,050 คน และในปี ค.ศ. 2007 มี 91,124 คน ที่มาของชื่อเมืองนี้มาจาก"นักบุญมอนิกาแห่งฮิปโป" (Saint Monica of Hippo) เนื่องจากเป็นพื้นที่ที่มีชาวสเปนเข้ามาเป็นครั้งแรก และในบางครั้งมักเรียกเมืองแซนตามอนิกาและเมืองเวนิสที่อยู่ติดกันรวมว่า "ด็อกทาวน์" (Dogtown)
เนื่องจากที่เมืองนี้มีอากาศที่สบายและอบอุ่น ทำให้กลายเป็นเมืองท่ารีสอร์ตตั้งแต่ต้นคริสต์ศตวรรษที่ 20 และมีความเจริญอย่างรวดเร็วตั้งแต่ปลายทศวรรษที่ 1980 ทำให้มีกิจการ งาน และนักท่องเที่ยวที่เพิ่มขึ้นมาก
ซาไก จ๊อกกี้ยิม
ซาไก จ๊อกกี้ยิม มีชื่อจริงว่า สมบูรณ์ เวียงชัย (ชื่อเล่น: เงาะ) เกิดเมื่อวันที่ 10 พฤษภาคม พ.ศ. 2533 ที่บ้านเลขที่ 18 หมู่ 9 บ้านโนนทรายฟอง ตำบลนาม่วง อำเภอประจักษ์ศิลปาคม จังหวัดอุดรธานี เป็นบุตรชายคนเล็กในจำนวนลูกทั้ง 5 คน ของนายกลิ้งและนางปุ๋ย เวียงชัย ฐานะที่บ้านนับว่ายากจนมาก มีอาชีพรับจ้างทำนา โดยซาไกเมื่อเรียนจบ ป.6 เมื่ออายุได้ 13 ปี ก็ช่วยเหลือครอบครัวด้วยการชกมวยไทย โดยได้ค่าตัวครั้งแรก 150 บาท และได้ส่งเสียให้กับทางบ้านเป็นประจำเดือนละ 2,000 บาท
ซาไกจดทะเบียนขึ้นเป็นนักมวยไทยอาชีพ กับสำนักงานคณะกรรมการกีฬามวย เมื่อวันที่ 19 พฤษภาคม พ.ศ. 2548 อยู่ในสังกัดค่ายจ็อกกี้ยิม ของนายสมมาตร หงสกุล ก่อนจะเบนเข็มมาชกมวยสากลได้ 22 ครั้ง ชนะ 15 แพ้ 7 และผลงานที่โดดเด่น คือการชนะน็อก โจอิชิโร ทัตสุโยชิ อดีตแชมป์โลกสภามวยโลก (WBC) รุ่นแบนตั้มเวท (118 ปอนด์) 2 สมัย ชาวญี่ปุ่น ในยกที่ 7 เมื่อวันที่ 8 มีนาคม พ.ศ. 2552 ที่เวทีราชดำเนิน จากนั้นได้โอกาสชกชิงแชมป์ราชดำเนินในรุ่นแบนตั้มเวท แต่ก็แพ้น็อกให้ ก้าวหน้า ชูวัฒนะ ในยกที่ 4 เมื่อวันที่ 4 พฤษภาคม พ.ศ. 2552 และต่อมาก็ได้รับการทาบทามให้ไปชกที่ฟุกุโอกะกับ คาซึโยชิ นิกิ นักมวยชาวญี่ปุ่นเจ้าถิ่น ในพิกัด 120 ปอนด์ อันเนื่องมาจากการที่ซาไกสามารถเอาชนะน็อกทัตสุโยชิ อดีตแชมป์โลกและเป็นซูเปอร์สตาร์นักกีฬาของญี่ปุ่นได้
ซึ่งผลการชก ปรากฏว่าซาไกยืนหยัดต่อสู้กับนิกิอย่างบอบช้ำจนถึงยกที่ 10 และถูกกรรมการจับแพ้ไป (ที.เค.โอ.) เพราะไม่ได้อยู่ในสภาพที่พร้อมชก และล้มลงขณะอยู่บนเวที จากนั้นได้มีการนำส่งเข้าโรงพยาบาล แพทย์ได้ช่วยปั๊มหัวใจและพยายามช่วยเหลืออย่างเต็มที่แล้วถึง 3 ชั่วโมง แต่ซาไกก็เสียชีวิตลงในที่สุดในเวลา 20.00 น. วันที่ 12 ตุลาคม พ.ศ. 2552 ตามเวลาประเทศญี่ปุ่น โดยแพทย์เผยว่าเกิดเลือดคั่งในสมอง
ข่าวคราวการเสียชีวิตของซาไก ปรากฏเป็นข่าวโด่งดังในประเทศไทยในวันต่อมา ซึ่งทางครอบครัวของซาไก โดยทั้งพ่อและแม่ต่างเศร้าโศกเสียใจ เพราะถือว่าซาไกเป็นกำลังหลักของครอบครัว และฐานะทางบ้านยากจนมากอยากให้มีการช่วยเหลือนำศพกลับมาทำพิธียังประเทศไทย
ทางด้าน นายสมชาติ เจริญวัชรวิทย์ นายกสมาคมกีฬามวยอาชีพแห่งประเทศไทย (สมท.) ได้เปิดเผยว่า นายชูเจริญ ระวีอร่ามวงศ์ ซึ่งเป็นผู้นำซาไกไปชกที่ประเทศญี่ปุ่นครั้งนี้ ไม่ได้รับการอนุญาตจากทางสมาคม โดยตัวนักมวยไม่ได้ผ่านการตรวจร่างกาย
รายพระนามผู้ปกครองลอแรน
รายพระนามผู้ปกครองลอแรน () ประมุขแห่งลอแรนดำรงตำแหน่งหลายตำแหน่งภายใต้รัฐบาลต่างในหลายภูมิภาค ตำแหน่งแรกของประมุขแห่งลอแรนเป็นตำแหน่งกษัตริย์แห่งชนแฟรงค์ในอาณาจักรที่เรียกว่าโลทาริงเกียที่แผลงมาเป็น “ลอแรน” ในภาษาฝรั่งเศส และ “โลทาริงเกีย” ในภาษาเยอรมัน หลังจากอาณาจักรต่างๆ ของคาโรแล็งเชียงถูกผนวกกับดินแดนต่างๆ ในภูมิภาคในปลายคริสต์ศตวรรษที่ 9 ตำแหน่งต่อมาของประมุขแห่งลอแรนเป็นตำแหน่ง “ดยุก” ในกลางคริสต์ศตวรรษที่ 10 ดัชชีก็แบ่งแยกออกเป็นลอแรนใต้ และ ลอแรนเหนือ ลอแรนใต้ต่อมาเป็นดัชชีแห่งลอแรนและดำรงอยู่ต่อมาจนถึงสมัยประวัติศาสตร์สมัยใหม่
ชาร์ลส์เดอะบอลด์ทรงอ้างสิทธิในโลทาริงเกียหลังจากการเสด็จสวรรคตของพระเจ้าโลแธร์ที่ 1 และทรงได้รับการสวมมงกุฎที่เม็ทซ์ แต่พระเชษฐาลุดวิกเดอะเยอรมันทรงค้านการอ้างสิทธิ และในปี ค.ศ. 870 สนธิสัญญาริเมอร์เซน (Treaty of Mersen) ก็แบ่งโลทาริงเกียระหว่างพี่น้องทั้งสอง และต่อมาระหว่างบุตรของทั้งสองพี่น้อง ในปี ค.ศ. 880 สนธิสัญญาริเบอมงต์ (Treaty of Ribemont) ก็ยกโลทาริงเกียทั้งหมดให้กับลุดวิกเดอะยุงเกอร์พระราชโอรสของลุดวิกเดอะเยอรมันในปี ค.ศ. 922 โลทาริงเกียก็ถูกรวมเข้าเป็นส่วนหนึ่งของราชอาณาจักรเยอรมนีในปี ค.ศ. 959 ลอแรนก็ถูกแบ่งเป็นสองจังหวัด: ลอแรนเหนือ และ ลอแรนใต้ แต่ละจังหวัดก็มอบให้แก่มากราฟภายใต้บรูโน เมื่อบรูโนเสียชีวิตในปี ค.ศ. 965 ประมุขของลอแรนใต้ก็ว่างลงจนปี ค.ศ. 977 ในปีเดียวกันชาร์ลส์ก็ได้รับแต่งตั้งให้เป็น ดยุกแห่งลอแรนใต้ ฟรีดริชที่ 1 ได้รับการเลื่อนฐานะขึ้นเป็นดยุกแห่งลอแรนเหนือ ดัชชีทั้งสองแยกเป็นสองอาณาจักรนอกจากช่วงระหว่าง ค.ศ. 1033 ถึง ค.ศ. 1044 "สายรองของประมุขก่อนหน้าประมุขจากสายอาร์แดนส์-เม็ทซ์
เรอเนแห่งอ็องฌู
เรอเนแห่งอองชู หรือ พระเจ้าเรอเนที่ 1 แห่งอองชู หรือ เรอเนที่ 2 ดยุกแห่งลอร์แรน (, ) (16 มกราคม ค.ศ. 1409 - 10 กรกฎาคม ค.ศ. 1480) เรอเนเป็นพระราชโอรสของหลุยส์ที่ 2 แห่งอองชูและโยลันเดอแห่งอารากอน เรอเนทรงมีบรรดาศักดิ์ต่างที่รวมทั้ง:เรอเนเป็นพระราชบิดาของมาร์กาเร็ตแห่งอองชู สมเด็จพระราชินีแห่งอังกฤษ พระอัครมเหสีในสมเด็จพระเจ้าเฮนรีที่ 6 แห่งอังกฤษ
ชูเซ โบซิงกวา
ชูเซ โบซิงกวา ดา ซิลวา () เป็นอดีตนักฟุตบอลสังกัดสโมสรฟุตบอลเชลซี ปัจจุบันอยูสโมสรแทร็บซอนสปอร์และเขาลงเล่นให้ทีมชาติโปรตุเกส ส่วนสูง 183 เซนติเมตร (6 ฟุต) ตำแหน่งแบ็กขวา/กองกลาง
โบซิงกวาเกิดเมื่อวันที่ 24 สิงหาคม ค.ศ. 1982 ที่เมืองอึมบันดากา ประเทศซาอีร์ (ปัจจุบันคือสาธารณรัฐประชาธิปไตยคองโก) บิดาเป็นชาวโปรตุเกส มารดาเป็นชาวซาอีร์ ย้ายตามบิดามารดามาอยู่ที่โปรตุเกสตั้งแต่ยังเด็ก ได้เข้ามาอยู่ในทีมเยาวชนของเบาวิชตา โดนมูรีนโยดึงมาอยู่โปร์ตูเมื่อปี 2003 - 2004 ปีแรกเล่นในลีก 11 นัด UCL 8 นัด ปีนั้นโปร์ตูเป็นแชมป์เล่นตำแหน่งแบ๊กขวา แต่เมื่อก่อนเล่นกองกลางมาก่อน มาเป็นตัวจริงของโปร์ตูตอนปี 2004 - 2005 แทนฟีร์ไรราที่ไปอยู่เชลซี และเซเกตาริโอ อดีตแบ๊กขวาโปรตุเกสที่ย้ายออกไป ได้แชมป์ลีก 4 ครั้งกับโปร์ตู จาก 5 ซีซั่น
ปี 2005 โบซิงกวาและเพื่อน ๆ ประสบอุบัติเหตุบนทางหลวงระหว่างเมือง ทั้งสี่คนรอดมาได้แต่หนึ่งในนั้นต้องตัดขาซ้ายทิ้ง ปี 2008
โบซิงกวาตกลงย้ายมาร่วมทีมเชลซี 16.2 ล้าน ปอนด์) เซ็นสัญญา 3 ปี จะย้ายมาร่วมทีมหลังจบยูโร 2008 โบซิงกวาติดทีมชาติโปรตุเกสชุดใหญ่ครั้งแรกตอนปี 2007 ก่อนหน้านี้เคยติดชุดโอลิมปิก 2004 และ u-21ชิงแชมป์ยุโรป 2004
อเล็กซ์ โรดรีกู จีอัส ดา กอสตา
อเล็กซ์ โรดรีกู จีอัส ดา กอสตา () หรือเป็นที่รู้จักในชื่อ อเล็กซ์ เกิดเมื่อวันที่ 17 มิถุนายน ค.ศ. 1982 เป็นนักฟุตบอลชาวบราซิล อเล็กซ์เล่นตำแหน่งกองหลังตัวกลาง ปัจจุบันเขาเล่นให้กับสโมสรฟุตบอลปารีแซ็ง-แฌร์แม็งและฟุตบอลทีมชาติบราซิล